
Σάββατο, 7 Μαρτίου 2020 

0 Εικόνες του Πλέγματος (Νόσος ΕΟΥΙΏ-19 ή Μία Φάβα με Πολλούς 
Λάκκους) - Σύντομο Ιστορικό: Ο πρώτος συναγερμός χτυπά στις 31 Δεκεμβρίου 
2019, όταν η Κίνα αναγγέλλει ορισμένα κρούσματα πνευμονίας άγνωστης 
προέλευσης στην πόλη Ουχάν της επαρχίας Χουμπέι. Στις 7 Ιανουάριου 2020 οι 
αναλύσεις εντοπίζουν έναν νέο κορωνοϊό (οοτοηανΐηΐδ), που παίρνει το όνομα 5ΑΚ5- 
ΟοΥ-2 και προκαλεί τη νόσο Οθνΐϋ-19. 

Στις 20 Ιανουάριου Κινέζος επιστήμονας επιβεβαιώνει ότι η ασθένεια 
μεταδίδεται από άνθρωπο σε άνθρωπο. Στο μεταξύ, περίπου οι μισές επαρχίες της 
Κίνας παρουσιάζουν κρούσματα του ιού, ανάμεσά τους το Πεκίνο, η Σανγκάη και το 
Σεντζέν. Στις 23 Ιανουάριου (σχεδόν έναν μήνα μετά τον εντοπισμό των πρώτων 
κρουσμάτων ), τρένα και αεροπλάνα σταματούν τα δρομολόγιά τους από την Ουχάν 
και οι αυτοκινητόδρομοι κλείνουν. Η επαρχία Χουμπέι (56 εκατομμύρια κάτοικοι) 
είναι αποκλεισμένη από τον έξω κόσμο -αλλά μάλλον είναι αργά... 

Στα τέλη του Γενάρη αναγνωρίζονται τα πρώτα κρούσματα έξω από την Κίνα, 
στα Ηνωμένα Αραβικά Εμιράτα, στην Ιαπωνία, στην Γερμανία. Ο Παγκόσμιος 
Οργανισμός Υγείας χαρακτηρίζει την επιδημία «Κατάσταση Έκτακτης Ανάγκης σε 
Παγκόσμιο Επίπεδο», ωστόσο κρίνει πως δεν χρειάζεται να περιοριστούν τα ταξίδια 
και οι εμπορικές συναλλαγές με την Κίνα. 

Μόλις έναν μήνα αργότερα, έχοντας πάνω από 80.000 κρούσματα και -2800 
νεκρούς, η Κίνα φαίνεται να έχει περιορίσει αποτελεσματικά την εξάπλωση του νέου 
ιού. Ωστόσο, όλος ο υπόλοιπος κόσμος αρχίζει να αγωνιά, καθώς από μέρα σε μέρα 
αυξάνονται εκθετικά οι αριθμοί των κρουσμάτων και των νεκρών σε όλο και 
περισσότερες χώρες - παρόλο που, σε αντίθεση με την Κίνα, ήξεραν από την αρχή με 
τι είχαν να κάνουν. 

Μέχρι τα μέσα Μαρτίου, η νόσος ΟθνΠ)-19 έχει ανακηρυχθεί σε παγκόσμια 
πανδημία, χαρακτηριζόμενη ως "ιογενής πνευμονία". Τα συμπτώματα είναι όμοια με 
της ενδημικής γρίπης: βήχας, πυρετός, πόνοι μυών και αρθρώσεων, δυσκολία στην 
αναπνοή. Σε σοβαρές περιπτώσεις εμφανίζεται πνευμονία και αναπνευστική 
ανεπάρκεια, που ενδέχεται να καταλήξει σε σηπτικό σοκ και θάνατο. 

Το ποσοστό θνησιμότητας από την Οθνΐϋ-19 είναι - 3% παγκοσμίως. Το 
85% των νοσούντων παρουσιάζουν ήπια συμπτώματα, μόνο το 15% χρειάζονται 
νοσηλεία και ακόμα λιγότεροι καταλήγουν στην εντατική. Ως επί το πλείστον, ο 
κίνδυνος αφορά άτομα ηλικιωμένα ή με βεβαρυμένη υγεία (καρδιακά, αναπνευστικά, 
ή άλλα χρόνια προβλήματα). Η ασθένεια μολύνει εξίσου άνδρες και γυναίκες, 
ωστόσο η θνησιμότητα στους άνδρες είναι αρκετά μεγαλύτερη. 

Ο κορωνοϊός αναμένεται να φύγει τον Ιούνιο (εφόσον δεν αντέχει σε 
θερμοκρασίες άνω των 25° Ο) αλλά ίσως επανέλθει τον Οκτώβριο. Σχετικό εμβόλιο 
δεν υπολογίζεται να βρεθεί πριν περάσουν 16 μήνες... 

Λεπτομέρεια 1η: Ο κορωνοϊός έτυχε να εμφανιστεί ακριβώς την εποχή που οι 
Κινέζοι παίρνουν την μηνιαία άδεια του έτους και τρέχουν όλοι για διακοπές στο 
εξωτερικό! Ειδικά αυτές τις μέρες, όπου σταθώ κι όπου βρεθώ βλέπω στους δρόμους 
Κινέζους! Μια σύντομη εκδρομή στο βουνό έκανα με την αδελφή μου στις αρχές του 
Μάρτη, και συναντήσαμε εκεί πάνω μια ομάδα Κινέζων... 

Λεπτομέρεια 2η: Η περίθαλψη των ασθενών από κορωνοϊό γίνεται σε ειδικά 


διαμορφωμένες αίθουσες αρνητικής πίεσης. Το ιατρικό προσωπικό φορά ολόσωμες 
λευκές στολές με κουκούλες και μάσκες -σα να αντιμετωπίζουν τον Ε.Τ... 

Λεπτομέρεια 3η: Από την άλλη, η πολιτική ηγεσία της Κίνας παραδέχεται 
“ανεπάρκειες και παραλήψεις” στην αντιμετώπιση του κορωνοϊού. Σε πολλές 
περιπτώσεις η σοβαρότητα της κατάστασης υποβαθμίστηκε, ενώ ορισμένα στοιχεία 
αποκρύφθηκαν. 

Λεπτομέρεια 4η: Σε πολλές χώρες με κρούσματα, παραδόξως δεν εξετάζονται 
όλοι όσοι ταξιδεύουν στο εξωτερικό, με αποτέλεσμα η "πανδημία" να εξαπλώνεται 
σε όλο τον κόσμο -λες και το κάνουν επίτηδες... 

Λεπτομέρεια 5η: Στην Ιταλία ειδικά, ο ιός εισήλθε στη χώρα εξαιτίας πλήθους 
σφαλμάτων και παραλείψεων από τους αρμόδιους φορείς. Δεν ελέγχθηκαν επαρκώς 
όλοι οι ταξιδιώτες που προέρχονταν από την Κίνα, αλλά ούτε και όσοι έφευγαν από 
την Ιταλία. Επιπλέον, μερικοί γιατροί επέδειξαν αξιοσημείωτη επιπολαιότητα: δεν 
φρόντισαν να περιορίσουν τους φορείς, οι ίδιοι δεν φορούσαν καν μάσκες, δεν 
έλαβαν τα κατάλληλα μέτρα προστασίας. Ως αποτέλεσμα, ο αριθμός των 
κρουσμάτων στη χώρα αυξάνεται τάχιστα: Μέχρι τις 4 Μαρτίου, οι φορείς είναι 
πάνω από 2000 και οι νεκροί κοντεύουν τους 80. Μια βδομάδα αργότερα, οι φορείς 
έχουν δεκαπλασιαστεί και οι νεκροί υπερβαίνουν τους 1000. Στο μεταξύ, από την 
Ιταλία ο ιός έχει εισβάλει στην Ελλάδα και σε όλη την Ευρώπη... 

Λεπτομέρεια 6η: Εκείνο που τρομάζει περισσότερο στον δΑΚδ-Οον-2 δεν 
είναι τόσο η θνησιμότητα (~3%) αλλά η πανεύκολη και παράξενη μεταδοτικότητα: 
Αρκεί να αγγίξεις μια επιφάνεια όπου έχει ακουμπήσει το χέρι του ένας φορέας, για 
να κολλήσεις κι εσύ τον κορωνοϊό. Φοβάσαι να βγεις από το σπίτι, φοβάσαι να 
συναντήσεις οποιονδήποτε, φοβάσαι να αγγίξεις οτιδήποτε -καθεστώς τρόμου... 

Λεπτομέρεια 7η: Οι αρμόδιοι λένε πως αν παρουσιάζουμε κάποιο σχετικό 
σύμπτωμα (πχ βήχα ή πυρετό) πρέπει να θεωρήσουμε τον εαυτό μας ως φορέα του 
ιού και ν' απομονωθούμε στο σπίτι επί 14 μέρες, αφού πρώτα ειδοποιήσουμε τον 
γιατρό ή την αρμόδια υπηρεσία. Αυτή την εποχή, σχεδόν σε κάθε σπίτι υπάρχει 
κάποιος με τέτοια συμπτώματα. Ως τις 6 Μαρτίου, η ελληνική αρμόδια υπηρεσία 
(ΕΟΑΥ) έχει λάβει πάνω από 40.000 τηλεφωνήματα... 

Λεπτομέρεια 8η: Παρόλο που οι γιατροί προειδοποιούν ότι οι προστατευτικές 
μάσκες είναι χρήσιμες μόνο για όποιον νοσεί ή περιθάλπει ασθενή, το αμόκ γι' αυτές 
θεριεύει μέρα με τη μέρα, με αποτέλεσμα να έχουν εξαφανιστεί από παντού! Και 
αυτές οι ουρές χιλιομέτρων που σχηματίζονται για την αγορά μιας μάσκας, σαν 
στημένες μου φαίνονται... Εκεί δεν φοβούνται μήπως κολλήσουν τίποτα; 

Λεπτομέρεια 9η: Σε όποια πόλη σημειώνονται κρούσματα, οι κάτοικοι 
τρέχουν πανικόβλητοι και αδειάζουν τα σούπερ μάρκετ {ούτε εκεί φοβούνται...). 
Μαγαζιά, υπηρεσίες, σχολεία κλείνουν γίνονται απολυμάνσεις σε δρόμους, 
δημόσιους χώρους και μέσα συγκοινωνίας από ειδικά, "πάνοπλώ' συνεργεία· κανείς 
δεν κυκλοφορεί στους δρόμους. Το καρναβάλι ματαιώνεται στην Βενετία, στην 
Πάτρα και σε άλλες πόλεις. Στο μεταξύ, τα χρηματιστήρια καταποντίζονται διεθνώς 
και η παγκόσμια οικονομία καταρρέει -ξανά... 

Λεπτομέρεια 10η: Στις 4 Μαρτίου τα κρούσματα στην Ελλάδα ανέρχονται σε 
εννέα. Κάποια στιγμή, μια δημοσιογράφος ξεκινάει να λέει κάτι για 15 κρούσματα, 
όμως η παρουσιάστρια την κόβει αμέσως: “Έλα, δεν σε ακούμε καλά, κλείνουμε 



τώρα!” Καπάκι το γυρίζουν στον καιρό και μετά σε διαφημίσεις... 

Λεπτομέρεια 11η: Μέχρι τις 7 Μαρτίου, τα κρούσματα στην Ελλάδα έχουν 
ανέλθει απότομα σε 45, εξαιτίας ενός πούλμαν προσκυνητών από τους Αγίους 
Τόπους, το οποίο βρέθηκε τίγκα στον κορωνοϊό! Σημειωτέον ότι ως τώρα το Ισραήλ 
δεν έχει εμφανίσει παρά ελάχιστα κρούσματα. Σίγουρα έβαλε ο Θεός το χέρι του... 

“Το τάμα του στοίχισε τη ζωή”, γράφει μια εφημερίδα για έναν από τους πρώτους 
νεκρούς. “Ευτυχώς που έδωσε ο Θεός και μολυνθήκαμε εμείς πρώτοι, κι έτσι η χώρα 
είχε την ευκαιρία να προετοιμαστεί για τον κορωνοϊό”, διατυμπανίζει μία θρήσκα 
προσκυνήτρια στις Ειδήσεις (αλληλούια...). 

Λεπτομέρεια 12η: Οι ορθόδοξοι παπάδες συμβουλεύουν τον κόσμο να μην 
παραμελεί τους εκκλησιασμούς και τις μεταλαβιές, καθότι ο Θεός προστατεύει τους 
καλούς Χριστιανούς, λένε. Τρέξτε στις εκκλησίες κι έννοια σας... 

Πραγματικά, πάντως, δεν αντέχω πια ν' ακούω για τον κορωνοϊό στις 
Ειδήσεις! Από τις αρχές του μήνα, όλα τα δελτία ειδήσων αφορούν σχεδόν 
αποκλειστικά τον κορωνοϊό - λες και δεν συμβαίνει πια τίποτε άλλο στον κόσμο! 
Τέτοιος αφύσικος ντόρος για μια ίωση δεν έχει ξαναγίνει ποτέ στα χρονικά! Όλα τα 
δελτία ειδήσεων μας βομβαρδίζουν ασταμάτητα με διάφορα φοβερά και τρομερά 
σχετικά με τον νέο κορωνοϊό: τόσα ύποπτα κρούσματα, τόσα κανονικά κρούσματα, 
τόσοι θάνατοι, τόσα μέτρα οι ουρές για τις μάσκες, τάδε συμβουλές για προστασία, 
δείνα μέτρα προφύλαξης. 

Σαφώς, πρόκειται για συνεχόμενη υποβολή: Μετά από μια ώρα τηλεθέαση 
περί κορωνοϊού, αρχίζω να μη νιώθω καλά! Εγώ κλείνω την τηλεόραση, όμως οι 
περισσότεροι άνθρωποι μένουν μαζοχιστικά κολλημένοι με τις ώρες... 

0 Εικόνες του Πλέγματος (εισβολή “ μεταναστών” στην Ελλάδα): Από την 1η 
Μαρτίου, στο φλέγον θέμα του κορωνοϊού έρχεται να προστεθεί άλλο ένα, εξίσου 
επικίνδυνο: Κατόπιν εντολής της τουρκικής ηγεσίας, πολλές χιλιάδες μουσουλμάνοι 
φθάνουν κάθε μέρα στα ελληνικά σύνορα του Έβρου, τάχα ως μετανάστες και 
προσπαθούν με το στανιό να περάσουν στην Ελλάδα. Στην πραγματικότητα 
πρόκειται για σχέδιο εισβολής, το οποίο όμως δεν θα τελεσφορήσει: Ήδη από τις 6 
Μαρτίου, τα "κυκλώματα μεταναστών" (όπως χαρακτηρίστηκαν στις Ειδήσεις) 
αρχίζουν να γυρίζουν πίσω, καθότι βρίσκουν τα σύνορά μας κλειστά και 
φυλασσόμενα αντί για ορθάνοιχτα και αφύλακτα -όπως ήλπιζε η τουρκική ηγεσία. 

Παρά την ολοφάνερη αποτυχία τους στα σύνορα, οι Τούρκοι επιμένουν 
ψυχωτικά: Εξαπολύουν τη στρατοχωροφυλακή, μαζί με πλήθος δήθεν μεταναστών, 
οι οποίοι πασχίζουν να ρίξουν τους συρμάτινους φράκτες, χρησιμοποιώντας κάθε 
δυνατό μέσο: Χημικά όπλα, δακρυγόνα, πέτρες, ψαλίδες, τανάλιες, γάντζους, ως και 
τανκς! Παράλληλα, οι Τούρκοι κάνουν ό,τι μπορούν για να δημιουργήσουν θερμό 
επεισόδιο στον αέρα ή στη θάλασσα, ωστόσο δεν καταφέρνουν τίποτα επειδή οι 
Έλληνες τους αποκρούουν ψύχραιμα και αποτελεσματικά. Επιπλέον, βομβαρδίζουν 
τα μέσα μαζικής ενημέρωσης με ψεύτικες ειδήσεις και γελοία σκηνοθετημένα βίντεο, 
ότι τάχα οι Έλληνες πυροβολούν και σκοτώνουν μετανάστες. Όλος ο κόσμος 
αποδοκιμάζει τις τακτικές τους, αλλά η τουρκική ηγεσία ακόμα δεν έχει πάρει 
χαμπάρι ότι γίνεται ρεζίλι διεθνώς... 

Ως τις 10 Μαρτίου, πάνω από 100 χώρες παρουσιάζουν κρούσματα 


κορωνοϊού. Η Τουρκία εμφανίζεται ως άσπιλη και αμόλυντη, μέχρι τις 12 του μήνα, 
που ομολογεί ένα και μοναδικό κρούσμα. Έξι μέρες αργότερα, τα κορύσματα εκεί 
έχουν φθάσει επισήμως τα 98. Αναγγέλλονται περιοριστικά μέτρα και κλείνουν τα 
χερσαία σύνορα με την Ελλάδα και τη Βουλγαρία, ωστόσο οι "μετανάστες" 
εξακολουθούν να προσπαθούν να περάσουν παράνομα τον Έβρο. 

Αυτό μέχρι τις 27 του μήνα, οπότε μπαίνουν σε πούλμαν και φεύγουν - 
μάλλον επειδή ανακαλύφθηκαν μεταξύ τους δυο κρούσματα κορωνοϊού -ανάμεσα 
στα χιλιάδες που ομολογεί τώρα ο τουρκικός τύπος. Φυσικά, οι προκλητικές 
υπερπτήσεις των Τούρκων πάνω από το Αιγαίο συνεχίζονται κανονικά... 

Δευτέρα, 16 Μαρτίου 2020 

0 Η κατάσταση φαίνεται να επιδεινώνεται δραματικά από μέρα σε μέρα, ιδίως 
στην Ευρώπη. Ο κορωνοϊός εμφανίζεται πλέον σε περισσότερες από 150 χώρες, τα 
συνολικά κρούσματα ανέρχονται σε ~ 173.600, οι θάνατοι σε 6.675 και οι 
θεραπευμένοι σε -78.000. Οι χώρες που πλήττονται περισσότερο είναι: 


Χώρα 

Κρούσματα 

Νεκροί 

Κίνα: 

80.860 

3.213 

Ιταλία: 

27.980 

2.158 

Ιράν: 

14.991 

853 

Ισπανία: 

9.191 

309 

Γερμανία: 

6.546 

13 

Γ αλλία: 

5.437 

127 

ΗΠΑ: 

3.806 

69 

Ελβετία: 

2.218 

15 

Αγγλία: 

1.395 

35 


Τα κρούσματα του κορωνοϊού στην Ελλάδα ανέρχονται σε 352 και οι νεκροί 
σε 4. Έτσι, για να προλάβει τα χειρότερα, η κυβέρνηση θέτει όλη τη χώρα σε 
καραντίνα: κλείνουν σχολεία, κέντρα διασκέδασης, φαγάδικα, γυμναστήρια, 
σύλλογοι, εκκλησίες, παιδικές χαρές κλπ. Μονάχα τα σούπερ μάρκετ και τα 
φαρμακεία θα παραμείνουν ανοιχτά. 

Το επόμενο κιόλας πρωί, οι Έλληνες ξεχύνονται στα σούπερ μάρκετ και τα 
αδειάζουν εν ριπή οφθαλμού -σα να τους έχουν κουρδίσει. Η αδελφή μου τρέχει και 
αυτή από σούπερ μάρκετ σε σούπερ μάρκετ για να προμηθευτεί όσα τρόφιμα 
προλάβει. Μόλις επιστρέφει αλαφιασμένη, μας πληροφορεί πως “Της μουρλής 
γίνεται στα μαγαζιά” ... “Όλοι είναι με μάσκες!” ... “Μέχρι το μεσημέρι δεν θα έχει 
μείνει τίποτα!” ... “Λένε στις Ειδήσεις ότι σύντομα θα ψωνίζουμε με δελτία!” 

0 Το Θέατρο του Παραλόγου: Κατά το μεσημέρι, πηγαίνω κι εγώ για λίγα ψώνια 
στο ΜγΜωΈ6ΐ. Ξέρω ότι από σήμερα ακολουθείται ειδική διαδικασία στα 
καταστήματα, ωστόσο ξαφνιάζομαι όταν βλέπω δυο άτομα να περιμένουν απέξω, σε 
κάποια απόσταση μεταξύ τους. Πλησιάζω και διαβάζω μια τοιχοκολλημένη 
ανακοίνωση, σύμφωνα με την οποία οι πελάτες πρέπει να περιμένουν μπροστά στην 
είσοδο, φροντίζοντας να απέχουν δυο μέτρα ο ένας από τον άλλον. Μπαίνουν μέσα 
ένας-ένας, αφού τους καλέσει μια υπάλληλος. Μέσα στο μαγαζί πρέπει επίσης να 
φροντίζουν ώστε να υπάρχει ένα άτομο ανά 10 μ2. 



Μόλις έρχομαι πρώτη στην ουρά, τσουπ, καταφθάνει μια ξανθιά τύπισσα με 
μάσκα και σκυλάκι! Περνά καμαρωτή από δίπλα μας και στέκεται μπροστά μου, 
ούτε μισό μέτρο απόσταση, και πασχίζει να δέσει το σκυλάκι σ' ένα σίδερο κοντά 
στην είσοδο. Αφού τα καταφέρνει, της παίρνει κανένα δεκάλεπτο μέχρι να πείσει το 
σκυλάκι να σταθεί σε μια συγκεκριμένη θέση και όχι πιο δίπλα. Το ότι προσπαθεί να 
μου πάρει τη σειρά, είναι πασιφανές. Θα μπορούσα να κάνω πίσω για λόγους 
ασφαλείας -αλλά όχι: Στέκομαι πεισματικά στη θέση μου και περιμένω... 

Σε λίγα λεπτά ανοίγει η πόρτα και μου επιτρέπουν να περάσω. Πλένω τα χέρια 
μου με το αντισηπτικό που έχουν τοποθετήσει στον μπροστινό πάγκο. Κάνω τα 
ψώνια μου γρήγορα, σα να με κυνηγάνε, διατηρώντας τις αποστάσεις κατά το 
δυνατόν. Καταλήγοντας στην ουρά των ταμείων, πάντα κρατώντας αποστάσεις, 
παρατηρώ ότι οι ταμίες φορούν λαστιχένια γάντια, που τα αλλάζουν σε κάθε πελάτη. 
Νιώθω ανακούφιση όταν βγαίνω επιτέλους από το μαγαζί. Σίγουρα, κάτι τέτοια 
χαλάνε την απόλαυση του Νιορρίημ ΐ/ιβταργ... 

Η παραμονή στο σπίτι ανακοινώνεται ως το πιο σημαντικό μέτρο προστασίας, 
ενώ απειλούνται με φυλάκιση όσοι έχουν τεθεί σε κατ' οίκον περιορισμό λόγω 
κορωνοϊού αλλά δεν συμμορφώνονται: από ένα χρόνο έως ισόβια (!) ανάλογα την 
περίπτωση... 

“Πόλεμο είχαμε, κατοχή είχαμε, τέτοιο τρόμο δεν είχαμε” λέει η μητέρα μου, 
συγκρίνοντας την κατάσταση με την Γερμανική Κατοχή του '41. 

“Μα είναι πόλεμος, είναι σα να 'χουμε πόλεμο!” αποκρίνεται η Ταμάρα. 

Και μάλιστα παγκόσμιος, συλλογίζομαι εγώ. 

Λεπτομέρεια 13η: Ωστόσο, οι λαϊκές αγορές λειτουργούν κανονικά, σα να μην 
τρέχει τίποτα (!) Οι πωλητές στήνουν κανονικά τους πάγκους τους και οι πολίτες (οι 
ίδιοι που πρόθυμα στέκονται σε ουρές στα σούπερ μάρκετ με απόσταση δυο μέτρων 
μεταξύ τους, με λαστιχένια γάντια στα χέρια και μάσκες στη μούρη) τρέχουν 
κοπαδηδόν να ψωνίσουν, ξεχνώντας κάθε προφύλαξη, λες και η λαϊκή βρίσκεται σε 
άλλο σύμπαν, ένα σύμπαν χωρίς κορωνοϊούς! Ναι μεν οι πολλοί είναι πρόβατα αλλά 
ποιος δουλεύει ποιόν δεν ξέρω... 

Λεπτομέρεια 14η: Το θέμα είναι ότι με 350 κρούσματα και 4 νεκρούς "είμαστε 
φυλακισμένοι στα σπίτια μας", όπως λέει η μητέρα μου. Φοβούνται εκθετική 
αύξηση, λένε οι ειδικοί. Όμως, σε μια ίωση πάντα υπάρχει εκθετική αύξηση... Τον 
περασμένο μήνα, τα κρούσματα γρίπης στη χώρα ήταν -300.000 και οι θάνατοι πολύ 
περισσότεροι από τώρα. Σε μια επιδημία γρίπης στην Ιταλία πριν από δυο χρόνια 
προκλήθηκαν -25.000 θάνατοι -αριθμοί αναμενόμενοι σε κάθε ενδημική γρίπη. 

Σύμφωνα με τον Παγκόσμιο Οργανισμό Υγείας, η εποχική γρίπη προκαλεί 
60.000 θανάτους ετησίως στην Ευρώπη, ενώ από φυματίωση πεθαίνουν κάθε χρόνο 
γύρω στα 18 εκατομμύρια άτομα. Στην Αφρική η χολέρα και ο ιόςΈμπολα σκοτώνει 
πολλές χιλιάδες άτομα κάθε χρόνο. Ωστόσο, τα γεγονότα αυτά δεν απασχολούν σχεδόν 
καθόλου τα Μέσα Μαζικής Ενημέρωσης... 

Σάββατο, 28 Μαρτίου 2020 

0 Οι μολυσμένες χώρες φθάνουν πια τις 200 και αρκετές από αυτές, ο 
ευρωπαϊκές, παρουσιάζουν εκθετική αύξηση κρουσμάτων. Σε παγκόσμια κλίμακα, τα 
κρούσματα είναι 614.413, οι θεραπευμένοι 137.333 και οι νεκροί 28.244. Οι χώρες 


που εμφανίζουν τη σοβαρότερη διασπορά της πανδημίας είναι οι εξής: 

Χώρα.Κρούσματα.Νεκροί.Υψ.ηΜ..Πρσο.στά.σε. 

.κρούσματα ± νεκρούς 


ΗΠΑ: 

104.386 

1.712 



Ιταλία: 

86.498 

9.134 

ί 

I 

Κίνα: 

81.444 

3.298 



Ισπανία: 

78.777 

6.242 

ί 

ί 

Γερμανία: 

55.809 

447 

I 


Ιράν: 

38.484 

2.656 

ί 

ί 

Γ αλλία: 

32.964 

1.995 

ί 

ί 

Αγγλία: 

14.453 

759 

ί 


Ελβετία: 

13.590 

251 



Βέλγιο: 

10.984 

417 

ί 



Στη χώρα μας τα κρούσματα ανέρχονται σε 966 και οι νεκροί σε 28. Σε σύγκριση 
με άλλες χώρες είμαστε καλύτερα, εφόσον η αύξηση των θυμάτων είναι αριθμητική 
και όχι εκθετική. 

Δεδομένου, όμως, ότι η κατάσταση επιδεινώνεται, αποφασίζεται τα ξενοδοχεία 
να μείνουν κλειστά ως το τέλος Απριλίου· μερικά, μάλιστα, θα επιταχθούν για να 
διαμορφωθούν ως νοσοκομεία. Ματαιώνεται η παρέλαση της 25ης Μαρτίου, όπως 
και ο διαγωνισμός της Ευτονίδίοη. Οι Ολυμπιακοί Αγώνες, που θα τελούνταν στην 
Ιαπωνία, θα αναβληθούν για του χρόνου - παρόλο που η φλόγα είχε ήδη ξεκινήσει 
από την Ολυμπία. Εντέλει, θα αναβληθεί και ο εορτασμός του Πάσχα: Αντί για τις 19 
Απριλίου, θα γίνουν στις 26 Μαίου... 

Στο μεταξύ, σε διάφορες χώρες δοκιμάζονται φάρμακα ενάντια στον κορωνοϊό, 
μ' έναν τριπλό αντιικό συνδυασμό φαρμάκων για ΑΙϋδ, ελονοσία και έμπολα. Στην 
Ελλάδα προτιμούνται η χλωροκίνη, η κολχικίνη και η ρεμντεσιβίρη, με ενθαρρυντικά 
αποτελέσματα. 

Λεπτομέρεια 15η: Στην Ελλάδα τα δημόσια νοσοκομεία δεν επαρκούν για να 
εξετάζουν όλα τα ύποπτα κρούσματα, οπότε αν κάποιος δεν βρίσκει θέση, πρέπει να 
πληρώσει 120-150 ευρώ για τη σχετική εξέταση. Πάντως, μου κάνει εντύπωση το ότι 
μέχρι τώρα τα ελληνικά νοσοκομεία καταφέρνουν τα ανταποκρίνονται στις απαιτήσεις 
του 8ΑΚ8-€ον~2· αυτά συνήθως φρακάρουν και χωρίς κορωνοϊό... 

Λεπτομέρεια 16η: Γιατί, όμως, τέτοια μάστιγα στην Ιταλία; Η κατάσταση εκεί 
βρίσκεται πια εκτός ελέγχου, ενώ το ποσοστό θνησιμότητας πλησιάζει το 10%! 
Ορισμένοι αποδίδουν το φαινόμενο στο ότι ο πληθυσμός της χώρας είναι 
γερασμένος: το -45% των Ιταλών είναι ηλικιωμένοι, λένε, ενώ στις άλλες χώρες το 
αντίστοιχο ποσοστό είναι πολύ χαμηλότερο. Λοιπόν, αυτή η εξήγηση δεν μου φαίνεται 
καθόλου πιστευτή · μήπως, λέω μήπως, η Ιταλία χάλασε κάποιο χατήρι σε κάποια 
ανώτατα κλιμάκια; 

Λεπτομέρεια 17η: Όσες χώρες εμφανίζουν κρούσματα σπεύδουν να 
υιοθετήσουν αυστηρά μέτρα προστασίας, ωστόσο η Αγγλία ως πρόσφατα δεν έπαιρνε 
κανένα μέτρο! Επιτράπηκε, μάλιστα, να γίνουν δυο συναυλίες γνωστών μουσικών 
συγκροτημάτων με δεκάδες χιλιάδες θεατές! Το σκεπτικό ήταν να αρρωστήσουν όσο 
το δυνατόν περισσότεροι άνθρωποι, ώστε να εκτονωθεί ο κορωνοϊός (!!!). 
"Παρακινδυνευμένο" χαρακτηρίζει το μοντέλο αυτό η πλειοψηφία των γιατρών. 





Σημειωτέον ότι όσο μεταδίδεται ο νέος ιός, τόσο μεταλλάσσεται και τόσο πιο 
επικίνδυνος μπορεί να γίνει. Εντέλει, γύρω στα τέλη του μήνα, η Αγγλία αναγκάζεται 
να υιοθετήσει κάποια μέτρα, επειδή ο κορωνοϊός αρχίζει να θερίζει και εκεί... 

Λεπτομέρεια 18η: Η Σουηδία, που φημίζεται για την ευρυθμία της σε όλα τα 
επίπεδα, δεν λαβαίνει σχεδόν καθόλου μέτρα - παρόλο που έχουν -3070 κρούσματα 
και 105 νεκρούς. Γιατί άραγε; Μήπως ξέρουν κάτι που δεν ξέρουμε; 

Λεπτομέρεια 19η: Αυτές τις μέρες κυκλοφόρησε ένα βίντεο στο ΥουΤιΛο, το 
οποίο συσχετίζει τον κορωνοϊό με τις μυστικές εταιρείες, τον αριθμό 33, τον θάνατο 
του διάσημου μπασκετμπωλίστα Κοόο Βι·γαηΐ λίγο πριν ξεσπάσει ο κορωνοϊός, το 
Γεγονός 201, το βιβλίο Τύο Εγοδ οί Ο&τίαιοδδ του Όοεη Κοοηΐζ, κλπ. 

Στις προάλλες ο Θάνος έστειλε το εν λόγω βίντεο στο κινητό της αδελφής μου 
χωρίς να ξέρει ότι το τηλέφωνό της δεν ανοίγει πια ούτε φωτογραφίες. Ωστόσο, το 
συγκεκριμένο βίντεο το άνοιξε και το έπαιξε ωραιότατα -και τα 14 λεπτά! “Κάποιοι 
ήθελαν να το δει”, αποφάνθηκε η μητέρα μου σχετικά... 

Λεπτομέρεια 20ή: Εδώ ο κόσμος χάνεται αλλά στην Κίνα πέρα βρέχει! Μέτα 
από ένα κρίσιμο δίμηνο (Ιαν-Φεβρ), η Κίνα φέρεται να έχει ξεπεράσει τον κίνδυνο 
(πολύ απότομα, θα έλεγα), καθώς τα νέα κρούσματα εκεί είναι πια ελάχιστα. 
Αντίθετα, στην Ευρώπη και στην Αμερική ο κορωνοϊός και η αγωνία εξαπλώνονται 
μέρα με τη μέρα - ιδίως στις ευρωπαϊκές χώρες της Μεσογείου, οι οποίες 
χαρακτηρίζονται από την φιλελεύθερη νοοτροπία των κατοίκων τους. 

Γενικότερα, ο κορωνοϊός φαίνεται να δείχνει μια ιδιαίτερη προτίμηση προς τη 
λευκή φυλή (ΗΠΑ και Ευρώπη). Στην Κίνα, την Ινδία, την Ασία, την Αφρική αλλά 
και τη Νότια Αμερική η διασπορά του ιού είναι ελάχιστη ως τώρα... 

Λεπτομέρεια 21η: Σύμφωνα με τους επιστήμονες, ο κορωνοϊός δεν αντέχει 
ούτε πέντε λεπτά σε θερμοκρασίες άνω των 70° Γ. Αντί, λοιπόν, να τραβολογάνε 
τους αρρώστους στα νοσοκομεία, με πολύ αμφίβολη κατάληξη, μήπως θα ήταν 
καλύτερα να τους βάζουν σε σάουνα (-100° (3) για κανένα δεκάλεπτο; Λέω, μήπως... 

Κυριακή, 29 Μαρτίου 2020 

Πείραμα: Μετά το μεσημεριανό φαγητό πίνω ένα ποτηράκι τσίπουρο. 
Ξαπλώνω κατά τις 3:15 και, επειδή από πάνω γίνεται χαμός με τις μουσικές του 
ανηψιού μου, βάζω σε λειτουργία μια μηχανή λευκού θορύβου. Κάποια στιγμή με 
παίρνει ο ύπνος και ακολουθεί 

Η Περιπέτεια της Μεσημεριού: Βρίσκομαι στην πίσω βεράντα και παρατηρώ 
τεράστια, βαριά, γκριζόλευκα σύννεφα με παράξενα σχήματα να διασχίζουν γοργά 
τον ουρανό από πάνω μου. Λέω στη μητέρα μου να μπει μέσα, ενώ εγώ προχωρώ 
στην πλαϊνή αυλή και μετά στη μπροστινή. Ανησυχώ καθώς βλέπω ακόμα 
περισσότερα σύννεφα να κυλούν στον ουρανό με αφύσικη ταχύτητα μα σύντομα 
διαπιστώνω πως δεν είναι αληθινά αλλά περίεργοι λευκοί όγκοι, απ' όπου 
μπαινοβγαίνουν λευκοντυμένοι εργάτες πάνω σε λεπτές αερόσκαλες. Καταλαβαίνω 
ότι δεν υπάρχει κίνδυνος και νιώθω κάπως εφησυχασμένη. 

Φθάνοντας στη μπροστινή αυλή, αντικρίζω κι εκεί μερικούς άνδρες ντυμένους 
με λευκές προστατευτικές στολές να καλύπτουν όλους τους χώρους μ' ένα άσπρο 
υλικό· μόλις το αγγίζω, αποδεικνύεται πως είναι χιόνι. Σύντομα κατανοώ ότι 
πρόκειται για διαφήμιση τεχνητού χιονιού, το οποίο καλύπτει όλη την αυλή, τις 


βεράντες μας αλλά και τις γύρω εκτάσεις. Ενημερώνω τη μητέρα μου και άλλους που 
έχουν πλησιάσει, δείχνοντάς τους ότι το χιόνι έχει ήδη αρχίσει να λυώνει καθώς το 
πιάνω ελαφρά στα δάχτυλά μου. 

Στο μεταξύ, ψηλά στον ουρανό, πάνω από την αντικρινή πολυκατοικία 
αιωρείται ακόμη ένα ογκώδες σύννεφο που αραιώνει ολοένα· γύρω του διακρίνονται 
και άλλοι λευκοντυμένοι άνθρωποι, που κρέμονται πάνω σε λεπτές αερόσκαλες. 

Γρήγορα το σύννεφο χάνεται και στη θέση του αποκαλύπτεται μια γιγάντια 
κατασκευή που μοιάζει χάρτινη. Αισθάνομαι ανακούφιση που τα πράγματα δεν 
φαίνονται επικίνδυνα πλέον, και λέω στους άλλους ότι δεν χρειάζεται να 
ανησυχούν... 

Ερμηνεία: Ο κορωνοϊός θα πλησιάσει πολύ την πόλη και τη γειτονιά μου αλλά 
δεν θα υπάρξει σοβαρός κίνδυνος. Θα ανακαλυφθούν, όμως, συνταρακτικά μυστικά... 

& Το οικογενειακό μας σήριαλ και ο κορωνοϊός: Κάθε πρωί πίνω ένα στιμμένο 
λεμόνι με νερό· το μεσημέρι, με το φαγητό ή μετά, τρώω μισό κουταλάκι του γλυκού 
κουρκουμά. Οι ουσίες αυτές ενισχύουν τον οργανισμό ενάντια σε κάθε είδους 
μικρόβια, βακτήρια και ιούς -ίσως και ενάντια στον δΑΚδ-Οον-2. Ίσως, λέω, δεν 
παίρνω και όρκο... 

Μου έχει περάσει από το νου να "κάψω" τον δΑΚδ-Οον-2 αλλά δεν το κάνω. 
Γιατί άραγε; Απλά, δεν το θέλω. Κάποτε, επί Υπέρτατης Τελετουργίας (βλ. Βιβλίο 
Τέταρτο), θα πέταγα τη σκούφια μου να εμφανιζόταν κάτι τέτοιο... 

Άλλωστε, εγώ δεν έχω ιδιαίτερο πρόβλημα με τον κορωνοϊό: Ό,τι έκανα πριν 
κάνω και τώρα, απλά οι βόλτες μου είναι κάπως μικρότερες και με τη βεβαίωση για 
"σωματική άσκηση" στην τσέπη (χειρόγραφη, και πολύ τους πάει). Νιώθω σα να 
βρίσκομαι στο στοιχείο μου: Εγώ σε τέτοια καραντίνα ζω από την ώρα που 
γεννήθηκα -και όποτε την παραβίασα, μου βγήκε σε πολύ κακό... 

Επιπλέον, αυτή την περίοδο αντιλαμβάνομαι τον χρόνο σα να έχει 
επιβραδυνθεί κάπως· δεν τρέχει πια ιλιγγιωδώς, όπως πριν, πράγμα που με ικανοποιεί 
εσωτερικά. Γιατί άραγε; Ίσως επειδή τώρα το μέλλον δεν διαγράφεται ξεκάθαρο · δεν 
μπορώ πλέον να είμαι σίγουρη πώς θα ’μαι την άλλη βδομάδα ή τον επόμενο μήνα. 
Με δυο λόγια, έχω γίνει πιο συνειδητή -φαντάζομαι όχι μόνον εγώ. 

* Εδώ και κανένα δίμηνο, ο Θανάσης προετοιμαζόταν πυρετωδώς για ένα 
παγκόσμιο πρωτάθλημα Ε>ο<1γΕ)ΐαϊ1<1ϊη§ που θα γινόταν στην Κροατία στα τέλη του 
Μάη. Τώρα, όμως, εξαιτίας του κορωνοϊού, τα γυμναστήρια έχουν κλείσει και το 
πρωτάθλημα έχει αναβληθεί για τον Αύγουστο. 

Προς το παρόν, ο ανηψιός μου αναγκάζεται να προπονείται στο σπίτι ενός 
φίλου του όπου υπάρχουν ορισμένα όργανα, τα οποία όμως δεν είναι τόσο 
ικανοποιητικά για το επίπεδό του. Παραπονιέται πως αν αυτή η "πολεμική" 
κατάσταση τραβήξει για πολύ, ίσως να μη μπορεί πια να έχει τα δέκα σπέσιαλ 
γεύματα που θέλει ημερησίως, ούτε τα πολύτιμα αναβολικά του. Ίσως, μάλιστα, να 
ακυρωθούν τελικά οι αγώνες, οπότε θα χάσει όσα χρήματα έχει ήδη δώσει για 
αεροπορικά εισητήρια, ξενοδοχείο κλπ. Κινδυνεύει ακόμη και να χάσει τη φόρμα 
του, σε σημείο που να μην μπορεί να την ξαναβρεί, οπότε θα αναγκαστεί να 
παρατήσει το ύοάγ ύιιΜΐημ και τότε η ζωή του δεν θα έχει νόημα, ξαναλέει. 

“Και τον οοαοΐι εξ Αμερικής πώς σκοπεύεις να τον πληρώσεις, τώρα που δεν 


δουλεύεις;” ρωτά εύλογα η αδελφή μου, η οποία ως πρόσφατα χρυσοπλήρωνε τον 
περίφημο οο&οΐι με δικά της λεφτά αλλά τώρα έχει ξεμείνει. 

“Ξέρω γω; Πάντως, δεν πρόκειται να τα παρατήσω επειδή μου εμφανίστηκε μια 
δυσκολία!” βροντοφωνάζει ο Θάνος. “Θα κάνω ό,τι χρειαστεί για να φτάσω το 
σκοπό μου, θα κάνω ληστεία, φόνο, οτιδήποτε για να πληρώσω τον οο&οΐι, επειδή το 
μόνο που μετράει για μένα είναι να πάρω το πρωτάθλημα, τέλος!” 

* Από τις 13 Μαρτίου, ο ανηψιός Γιάννης έχει ξεκινήσει καινούργια δουλειά σε 
ένα άλλο σουβλατζίδικο, πάλι ως (Μίν6τγ. Εδώ τον πληρώνουν καλύτερα και του 
παρέχουν όλα τα ένσημα, όχι μόνο τρία το μήνα, όπως στο προηγούμενο μαγαζί. Από 
την επομένη, τα φαγάδικα κλείνουν λόγω κορωνοϊού αλλά τουλάχιστον τα (Μίν6τγ 
συνεχίζουν ηρωικά. Ο ανηψιός μου, επειδή συνεχίζει να έρχεται σε επαφή με πολύ 
κόσμο, λέει να μην ανεβαίνουμε σπίτι του, ούτε αυτός κατεβαίνει στο δικό μας. 

Στο μεταξύ, μόλις βρήκε νέα γκόμενα! Ούτε κορωνοϊό φοβούνται, ούτε 
τίποτα... Εκείνη έρχεται στο σπίτι του τις δυο μέρες του ρεπό του και επί δυο 
ολόκληρα εικοσιτετράωρα ο Γιάνναρος βάζει μουσικές στο διαπασών, ώρες 
ατέλειωτες, χωρίς σταματημό, συχνά παίζει και τουμπερλέκι! 

“Πώς τον αντέχει;” αναρωτιέμαι. 

“Καμιά χαμένη θα 'ναι κι αυτή”, απαντά η αδελφή μου. 

* Την ίδια μέρα η αδελφή μου παίρνει απόλυση από το "Χαρούλη" επειδή το 
μαγαζί, όπως όλα τα φαγάδικα, αναστέλλει τη λειτουργία του επ' αόριστον. Την 
τελευταία πληρωμή της θα τη χαλάσει όλη στα σούπερ μάρκετ, όπου τρέχει να 
προμηθευτεί όσο περισσότερα πράγματα μπορεί, τώρα που μπορεί. 

“Εσύ είσαι ο άντρας του σπιτιού· εγώ είμαι η γυναίκα· οι γιοί σου είναι τα παιδιά!” 
χαριτολογώ κι εκείνη συμφωνεί μ' ένα ελαφρό μειδίαμα. 

* Ομοίως, η μητέρα του Χάρη: η παραλιακή καφετέρια όπου δουλεύει, κλείνει 
από τις 14 του μήνα. Είμαι περίεργη να δω, τώρα που θα έχει ελεύθερο χρόνο, πόσες 
μέρες θα κρατήσει το παιδί της... 

* “Είμαστε σαν έργο επιστημονικής φαντασίας!” λέει σε μια στιγμή ο 
Χαρούλης - πανέξυπνος αλλά κι "επικίνδυνος άντρας" καθότι, ως παιδί, θεωρείται 
ιική βόμβα. Έτσι, από τις 16 του μήνα θα μένει στη μεζονέτα της αδελφής μου, ώστε 
να μην έρχεται καθόλου σε επαφή με την 86χρονη μητέρα μου. 

Απομονωμένος τόσο από τον πατέρα του όσο και από τη μάνα του, είναι όλο 
νεύρα και κλάψα: “Εγώ δεν έχω ούτε μαμά, ούτε μπαμπά!” κλαψουρίζει. “Ο 
μπαμπάς δεν θέλει να με δει επειδή συναντά πολύ κόσμο λόγω της δουλειάς του και 
φοβάται μήπως με κολλήσει, ούτε η μαμά με θέλει μαζί της επειδή βλέπει κι εκείνη 
πολλούς ανθρώπους και φοβάται!”. Η αδελφή μου κι εγώ προσπαθούμε να τον 
παρηγορήσουμε λέγοντάς του ότι εδώ έχει περισσότερα παιγνίδια για να παίζει (το 
κατάστημα διαθέτει νΐάοο μωτιοδ, Ιληο, δοπώόΐο και ρακέτες πινγκ-πονγκ που 
παίζουμε στο τραπέζι της σάλας) και ότι οι γονείς του αποφεύγουν να τον πάρουν 
επειδή θέλουν να τον προστατεύσουν. 

Όμως, όσο περνούν οι μέρες και μένει περιορισμένος στη μεζονέτα της γιαγιάς 
του, ο Χάρης γίνεται όλο και πιο νευρικός, επιθετικός, ανικανοποίητος κι 
ευσυγκίνητος· ξεσπάει συχνά πάνω μας, αν του πάμε κόντρα βάζει τα κλάμματα και 
φωνάζει πως του κάνουμε 6υ11γΐη§· όποτε του κάνουμε κανένα μάθημα, εγώ 
αγγλικών και η Αλίκη ελληνικών, χάνει εντελώς την υπομονή του. Ειδικά εμένα 


μόλις με βλέπει, με δείχνει με το δάχτυλο και φωνάζει “Αααααα! Η αγγλικού!” 

* Εντέλει, μετά από αρκετές διαβουλεύσεις, διαπραγματεύσεις, και γκρίνιες του 
Χάρη, στις 26 Μαρτίου η μανούλα του θα συμφωνήσει να τον πάρει μαζί της για δυο 
βδομάδες. Στο εξής, θα τον κρατάμε δυο βδομάδες εμείς και άλλες τόσες αυτή. 

Πάλι, καλά... 

* Η μητέρα μου κι εγώ τελούμε σε σχεδόν απόλυτη απομόνωση: Οι ανηψιοί μου 
είναι εξαφανισμένοι, ο Χαρούλης άφαντος, η Θεώνη και η Ταμάρα επίσης. Όσο για 
την Αλίκη, δεν κατεβαίνει ποτέ κάτω παρά μόνο για δυο λεπτά -συνήθως για να 
πάρει ή να δώσει κάτι. Παραδόξως, όμως, όσο περνούν οι μέρες, εμείς οι δυο 
νιώθουμε πιο ήρεμες και συγκεντρωμένες παρά ποτέ... 


Θεωρίες Συνομωσίας 


Σχετικά πάντα με τον κορωνοϊό, κάποια στιγμή ακούστηκε στις Ειδήσεις ότι 
"Τα παιδιά δεν καταλαβαίνουν, φοβούνται και ρωτούν: Τι συμβαίνει με τον 
κορωνοϊό; Τι μας κρύβουν Σαν παιδί κι εγώ, αναρωτιέμαι το ίδιο: Τι μπορεί να 
κρύβεται πίσω απ' αυτή την ιστορία; Κατά τη γνώμη μου, το όλο σενάριο είναι 
κατασκευασμένο για να σπείρει τον πανικό στις μάζες παγκοσμίως. Γιατί, όμως; 

Υποψία 1η Από τα μέσα Μαρτίου και ύστερα, τα κρούσματα και οι νεκροί 
από τη νόσο ΌθνΊΌ-19 αυξάνονται γοργά, ιδίως στην Ευρώπη και στην Αμερική, 
προκαλώντας έντονη ανησυχία στον παγκόσμιο πληθυσμό. Ως αποτέλεσμα, τα μέτρα 
ασφαλείας που επιβάλλονται είναι όλο και πιο πολλά και παράλογα. Ήδη μας έχουν 
δημιουργήσει τη φοβία μην τυχόν τα χέρια μας πάνε ασυναίσθητα στα μάγουλά μας, 
αλλά κι ενοχές αν ξεχάσουμε να τα σαπουνίσουμε μια φορά! 

Στα σοβαρά, τώρα, είναι δυνατόν να μην αγγίζεις ποτέ το πρόσωπό σου με τα 
χέρια σου; Είναι δυνατόν να μην τρίψεις ασυναίσθητα τη μύτη σου ή τα μάτια σου αν 
νιώσεις μια ξαφνική φαγούρα; Άσε που όσο περισσότερο σου λένε ότι δεν πρέπει να 
κάνεις κάτι, τόσο περισσότερο το κάνεις -βασική ψυχολογία! 

“Πάνε να μας σπάσουν τα νεύρα! Θέλουν οι άνθρωποι να μην έχουν θέληση παρά 
μόνο "πρέπει", θέλουν να μας κάνουν ρομπότ!” πιστεύει η μητέρα μου η οποία, παρά 
την προχωρημένη της ηλικία, μάλλον έχει πιάσει καλά το νόημα... 

Υποψία 2η: Οι δυνατοί του κόσμου προωθούν ταχύτατα ένα νέο μοντέλο 
ανθρώπινης κοινωνίας: Όλοι κλεισμένοι στο σπίτι, δεν βγαίνουν έξω παρά μόνο αν 
είναι επιτακτική ανάγκη · δεν έρχονται σε ζωντανή επαφή μεταξύ τους, ζουν σε 
απόλυτη απομόνωση, συνεχώς μπροστά σε οθόνες· παρακολουθούν σχολικά 
μαθήματα μέσω Διαδικτύου, ψωνίζουν μέσω Διαδικτύου, εργάζονται μέσω 
Διαδικτύου, επικοινωνούν μέσω Διαδικτύου, τακτοποιούν τα οικονομικά τους μέσω 
Διαδικτύου κλπ. Ήδη προβλέπεται ότι η ανθρωπότητα θα βγει από την πανδημία 
πολύ πιο εξαρτημένη από το Ιπΐοτηοΐ. Δίχως άλλο επίκειται μια παγκόσμια 
δικτατορία, όπου οι κινήσεις όλων θα ελέγχονται στενά και θα περιορίζονται στο 
ελάχιστο δυνατόν. Φέτος είναι η νόσος ΘθνΐΌ-19, του χρόνου ίσως να 'ναι η 
ΘθνΐΌ-20 κ.ο.κ., μέχρι να προσαρμοστεί ο κόσμος σε αυτό το στυλ ζωής και να το 
ακολουθεί αυθόρμητα... 

Υποψία 3η: Κάθε μέρα ψεκάζουν τους δρόμους, τα λεωφορεία, τους 
δημόσιους χώρους με αντισηπτικό. Πόσο βοηθάει στ' αλήθεια αυτό; Τι εξυπηρετούν 
τελικά οι κάθε είδους ψεκασμοί; Μήπως τώρα μας ψεκάζουν και από κάτω, όχι μόνο 
από πάνω, όπως πριν; “Σάμπως ξέρουμε τι συμβαίνει έξω, τις νύχτες που 
κοιμόμαστε;” αναρωτιέται η μάνα μου, που μάλλον έχει μεγαλύτερη διαίσθηση απ' 
όσο υποψιάζεται και η ίδια... 

Υποψία 4η: Οι επείγουσες ιατρικές εξετάσεις που πρέπει να υποστεί κάποιος 
επειδή έχει βήχα και λίγο πυρετό, τάχα αναζητούν μονάχα τον κορωνοϊό; Μήπως 
αναζητούν και κάτι άλλο -κάποιο συγκεκριμένο γενετικό γνώρισμα, ας πούμε; Πάντως, 
μετά την αποσώβηση του κορωνοϊού στην Κίνα, οι Κινέζοι γιατροί δίνουν συμβουλές 


σε όλη την υφήλιο: “Εξεταστείτε, εξεταστείτε, εξεταστείτε”, είναι η πρώτη τους 
κουβέντα. Από τον επόμενο μήνα, σε πολλές χώρες -και στην Ελλάδα- σχεδιάζουν να 
επιβάλλουν τα λεγάμενα μοριακά γρήγορα τεστ (Κ&ρΐά Τοδΐδ) σε ευρεία κλίμακα, 
προκειμένου να βρουν ποιοι ακριβώς έχουν τον κορωνοϊό, ποιοι έχουν την τάση να 
νοσήσουν και ποιοι έχουν ανοσία. Είναι δυνατόν να γίνουν αυτά τα τεστ σε όλο τον 
πληθυσμό; Και τι ψάχνουν να βρουν με αυτά, στ' αλήθεια; 

Υποψία 5η: Μερικοί υποστηρίζουν ότι ο δΑΚ8-Όον-2 αποτελεί βιολογικό 
όπλο, που σκοπό έχει τη μείωση του παγκόσμιου πληθυσμού. Εγώ δεν το νομίζω, 
αλλιώς θα είχε πολύ μεγαλύτερη θνησιμότητα. Δεν αποκλείεται, ωστόσο, να αποτελεί 
πρόβα τζενεράλε για κάποιον άλλο, πολύ φονικότερο ιό, που ίσως εξαπολυθεί στο 
μέλλον για να ξεπαστρέψει δισεκατομμύρια ανθρώπους. 

Προς το παρόν, χάρη σε αυτό τον κορωνοϊό, οι υψηλά ιστάμενοι μπορούν να 
παρακολουθούν και να ελέγχουν τις αντιδράσεις του κόσμου, ώστε να βεβαιωθούν 
πως όταν έλθει η ώρα για το πραγματικό κακό, δεν θα υπάρξουν σοβαρές 
επαναστάσεις, ούτε καταστροφές, λεηλασίες και τα συναφή. Σε κάθε περίπτωση, η 
ελίτ θέλει να έχει τον απόλυτο έλεγχο στους πάντες και στα πάντα... 

Υποψία 6η Ισως ο δΑΚδ-(2ον-2 να μην είναι στ' αλήθεια πιο επικίνδυνος από 
οποιονδήποτε άλλο ιό γρίπης... Δεν αποκλείεται και να μην υπάρχει καν... Όλοι αυτοί 
οι εντυπωσιακοί αριθμοί κρουσμάτων, νεκρών και αποθεραπευμένων θα μπορούσαν 
κάλλιστα να είναι εικονικοί... Ίσως η όλη υπόθεση να είναι εικονική πραγματικότητα, 
ένα γιγάντιο θέατρο άριστα στημένο από μυστικές εταιρείες, που χρησιμοποιούν σαν 
ηθοποιούς όλους τους πολιτικούς, ολόκληρο τον ιατρικό κλάδο και τα παγκόσμια 
μέσα μαζικής ενημέρωσης... Πιθανόν οι "υψηλά ιστάμενοι" να έχουν "εφεύρει" αυτήν 
την πανδημία ως δοκιμαστικό φόβητρο απέναντι στις μάζες, με απώτερο σκοπό την 
εγκαθίδρυση μιας Παγκόσμιας Δικτατορίας το συντομότερο δυνατόν... Όσο για την 
ειδική θεραπεία των βαριά ασθενών στις ΜΕΘ, η οποία συχνά έχει κακή κατάληξη, 
μήπως είναι τελικά πιο θανάσιμη από την αρρώστια; (πράγμα καθόλου ασυνήθιστο 
στα νοσοκομεία, ακόμα και χωρίς κορωνοϊό...) 

Υποψία 7η: Παρόλο που τα μέτρα ασφαλείας γίνονται όλο και πιο αυστηρά, τα 
κρούσματα και οι νεκροί αυξάνονται εκθετικά μέρα με τη μέρα, ιδίως στην Αμερική 
και στις ευρωπαϊκές χώρες της Μεσογείου. Τα χειρότερα έπονται, μας λένε. Σύμφωνα 
με τους ειδικούς, ο κορωνοϊός επικάθεται στο ανθρώπινο ΌΝΑ και μεταλλάσσεται 
γοργά σε όλο και πιο επιθετικές μορφές - σε σημείο που ήδη έχουν αρχίσει να 
πεθαίνουν και νεώτεροι άνθρωποι χωρίς υποκείμενα προβλήματα. Τα άτομα αυτά 
εμφανίζουν ξαφνικά ένα περίεργο πνευμονικό σύνδρομο, λένε οι γιατροί, και 
πεθαίνουν επειδή το ανοσοποιητικό τους σύστημα αντιδρά υπερβολικά στον 
κορωνοϊό! Μήπως, όμως, αυτά τα άτομα δεν πεθαίνουν από κάποιο μυστηριώδες 
σύνδρομο αλλά κατόπιν "άνωθεν" εντολής; Μήπως εξολοθρεύονται επειδή διαθέτουν 
κάποια συγκεκριμένα γενετικά χαρακτηριστικά ανεπιθύμητα στην ελίτ; Λέω, μήπως... 

Ένα χαρακτηριστικό παράδειγμα: Ο ΑικΕοεδ Η., 42χρονος Γερμανός 
επισκέπτης καθηγητής Χημείας, βρισκόταν στο Πανεπιστήμιο του Ηρακλείου 
Κρήτης για να λάβει μέρος σ' ένα τριήμερο σεμινάριο κεκλεισμένων των θυρών. 
Κάποια στιγμή εμφάνισε συμπτώματα της νόσου ΌθνΐΌ-19 κι έμεινε σε καραντίνα 
κατ' οίκον για καμιά δεκαριά μέρες. Ύστερα χειροτέρεψε και πήγε στο νοσοκομείο. 
Υπολογίζεται ότι κόλλησε τον ιό στη Γερμανία. 


Το πρωί της 25ης Μαρτίου παρουσίαζε βελτίωση της υγείας του αλλά στις 
13:30 παρουσίασε αιμοδυναμική αστάθεια. Οι γιατροί αντιμετώπισαν επιτυχώς το 
επεισόδιο, ωστόσο στις 16:00 εμφάνισε ένα "άγνωστο" πνευμονικό σύνδρομο. 
Παρόλο που οι γιατροί βρίσκονταν όλοι από πάνω του, τα ζωτικά του όργανα 
κατέρρευσαν και πέθανε στις 16:12 από "πνευμονική εμβολή οφειλόμενη σε σηπτικό 
σοκ στους πνεύμονες". Ο άνθρωπος ήταν υγιής, χωρίς υποκείμενα νοσήματα, έκανε 
γυμναστική και γιόγκα, και φαινόταν ευγενική φυσιογνωμία. 

Το αποκορύφωμα: “Τηρήθηκαν όλα τα μέτρα ασφαλείας για να μη μολυνθεί το 
περιβάλλον”, αναφέρουν τα ΜΜΕ. Θάφτηκε σε μεταλλικό φέρετρο, σφραγισμένο 
αεροστεγώς, τυλιγμένος σε δυο πτωματοσακούλες. Ο τάφος θα μείνει κλειστός για 
10 χρόνια, όχι για 3 όπως είναι το σύνηθες. Μα πόσο ζει πια αυτός ο κορωνοϊός; Και 
γιατί τα άλλα θύματα του ιού θάβονται κανονικά, σε ξύλινα φέρετρα; Γιατί τέτοια 
μέτρα ακούστηκαν μονάχα για τον Αηάτβαε Η.;; 

Υποψία 8η: Οι μεγάλες δυνάμεις (Κίνα, Ηνωμένες Πολιτείες, Ευρώπη) 
συναγωνίζονται ποιά θα ανακαλύψει πρώτη ένα αποτελεσματικό εμβόλιο ενάντια 
στον δΑΚδ-Θον-2. Πάω στοίχημα πως όταν (επιτέλους) το βρουν, θα είναι 
υποχρεωτικό για όλους. Τώρα, τι ακριβώς θα περιέχει αυτό το εμβόλιο και τι είδους 
επίδραση θα έχει στους ανθρώπους, ο Θεός και η ψυχή τους... Αλλά ακόμη και αν δεν 
είναι υποχρεωτικό, μετά από όλη αυτή την πλύση εγκεφάλου που θα έχουν υποστεί 
ως τότε οι πολίτες σχετικά με την επικινδυνότητα του κορωνοϊού, πόσοι θα βρεθούν 
που δεν θα τρέξουν να το κάνουν; Όπως και να 'χει, ο κόσμος που ξέραμε δεν υπάρχει 
πια. Ακόμη κι όταν εξαλειφθεί ο κορωνοϊός, τίποτα δεν θα 'ναι πια όπως πριν. 

Υποψία 9η: Από τις 22 Μαρτίου επιβάλλεται απαγόρευση κυκλοφορίας στην 
Ελλάδα. Για τον επόμενο ενάμιση μήνα, δεν θα επιτρέπεται να βγαίνουμε από το 
σπίτι παρά μόνο αν υπάρχει σοβαρός λόγος. Όποιος ξεμυτίζει, θα πρέπει να έχει μαζί 
την ταυτότητά του και ειδική βεβαίωση, την οποία μπορεί να τυπώσει από το Ιηΐοτηοΐ 
ή να γράψει χειρόγραφα (πάλι καλά). Ωστόσο, πιο βολική είναι η αποστολή σχετικού 
μηνύματος στο νούμερο 13033, που θα χρησιμοποιήσουν τελικά οι περισσότεροι 
Έλληνες. 

Επειδή, όμως, αυτός ο αριθμός μου χτυπάει περίεργα, μετά από έρευνα στο 
Διαδίκτυο ανακαλύπτω ορισμένους αριθμούς που έχουν μεγάλη σημασία για 
μυστικές εταιρείες τύπου ΙΙΙιιηΰηαΐί. Ανάμεσά τους είναι ο 13 και ο 33: 

13: Καταστροφή, θάνατος ανθρώπων 13 οικογένειες πάμπλουτων ανθρώπων 
φέρονται ως οι απόλυτοι κυρίαρχοι της ανθρωπότητας· 13 είναι τα μέλη της 
σατανικής λατρείας (12 μέλη + 1 αρχιερέας) 

0 : Λατρεία του ήλιου · αναγέννηση του ανθρώπου μέσω απόκρυφων τελετουργιών 
33: Πνευματική αρχηγία· ο 33ος βαθμός είναι ο ανώτερος σε ορισμένες μυστικές 
σέκτες, όπως στη Μασονία. Ακόμη: 

Το κυκλικό σήμα στη σημαία των Ηνωμένων Εθνών διαιρείται σε 33 τομείς. 

Ο Χριστός σταυρώθηκε σε ηλικία 33 ετών. 

Η ανθρώπινη σπονδυλική στήλη αποτελείται από 33 σπονδύλους. 

33 είναι οι στροφές μιας πλήρους αλληλουχίας του ΌΝΑ. 


Τα Μυστήρια του 33ου Βορείου Παραλλήλου της Γης 

Κοντά σε αυτόν τον παράλληλο έχουν αναπτυχθεί οι σπουδαιότεροι 
ανθρώπινοι πολιτισμοί (σουμεριακός και βαβυλωνιακός πολιτισμός · Μεσοποταμία, 
Μεσόγειος, Αίγυπτος, Ισραήλ, Ελλάδα, Θιβέτ κλπ). Δίνες ισχυρότατου στατικού 
στατικού ηλεκτρισμού διασχίζονται από τον 33ο παράλληλο, πχ στο Τρίγωνο των 
Βερμούδων στον Ατλαντικό και στο Τρίγωνο του Δράκοντα στην Ιαπωνία. Στον ίδιο 
παράλληλο βρίσκεται και το Κοδλνεΐΐ (στον αντίποδα του όρους Ερμών, δες 
παρακάτω), όπου έχουν γίνει πάρα πολλές θεάσεις ιπτάμενων δίσκων. 

Ωστόσο, κοντά στον 33ο βόρειο παράλληλο λαμβάνουν χώρα οι χειρότερες 
ταραχές και οι πιο αιματηροί πόλεμοι ανά τους αιώνες: 

Το Ιράκ διασχίζεται από τον 33ο παράλληλο. 

Η Βαγδάτη (Ιράν) έχει 33,33° βόρειο γεωγραφικό πλάτος. 

Η Δαμασκός (Συρία) έχει 33,30° βόρειο γεωγραφικό πλάτος. 

Ο Αμερικάνικος Εμφύλιος ξέσπασε στον 33ο βόρειο παράλληλο. 

Η περιοχή λΥΙιίΐε δαικΕ (Νέο Μεξικό), όπου δοκιμάστηκε η πρώτη ατομική βόμβα, 
βρίσκεται στον ίδιο παράλληλο. 

Η Χιροσίμα έχει 133,30° ανατολικό γεωγραφικό πλάτος και 33,30° βόρειο 
γεωγραφικό πλάτος. 

Το Ναγκασάκι βρίσκεται στο 33,30° βόρειο γεωγραφικό πλάτος. 

! Η επαρχία Χουμπέι, απ' όπου ξεκίνησε ο κορωνοϊός δΑΚδ-Θον-2, βρίσκεται 
επίσης στον 33ο βόρειο παράλληλο. 

Ο ΟΗΕ έχει χτίσει την ορεινότερη (και μονίμως επανδρωμένη) βάση του στη 
σύγκλιση του 33,33ου βόρειου παράλληλου και του 33,33ου μεσημβρινού. 

Ο περίφημος Αρμαγεδδών θεωρείται ότι θα λάβει χώρα κοντά στον 33ο παράλληλο, 
σε απόσταση αναπνοής από τη Δαμασκό της Συρίας. 

Στον ίδιο παράλληλο βρίσκεται το όρος Ερμών, στα υψίπεδα του Γκολάν, στα 
σύνορα Λίβανου-Συρίας-Ισραήλ. Σύμφωνα με τη Βίβλο, στην κορυφή του 
προσγειώθηκαν οι 200 εκπεσόντες άγγελοι οι οποίοι, υπό την καθοδήγηση των 20 
αρχηγών τους, ζευγάρωσαν με τις κόρες των ανθρώπων. Οι απόγονοι των 
εκπεσόντων ("γίγαντες" ή Νεφιλίμ) θεωρούνται διεφθαρμένα πνεύματα, που έκτοτε 
άρχουν μυστικά στον κόσμο μέσω του τρόμου, καταπιέζοντας, κατατρώγοντας, 
βασανίζοντας και καταστρέφοντας συστηματικά τους ανθρώπους. 

Από την άλλη, στους πρόποδες του ιδίου όρους, στο ιερό μπροστά στο σπήλαιο του 
Πανός, ο Χριστός έδωσε οδηγίες σχετικά με τη χρήση των κλειδιών της Βασιλείας 
των Ουρανών σε ομάδα μαθητών του. Όπως και να 'χει, είναι μια τοποθεσία πολύ 
σημαντική για τις εβραϊκές μυστικές εταιρείες... 

Σύμπτωση: 200 εκπεσόντες άγγελοι και 20 αρχηγοί 

20 αιώνες μετά τη γέννηση του Χριστού + 20 χρόνια = έτος 2020 
Κατά τα φαινόμενα, τώρα ξεκινά μια Νέα Τάξη Πραγμάτων... 


Οι Μεγαλύτερες Πανδημίες στην Ιστορία της Ανθρωπότητας 


Υποψία 10η Κατά κανόνα, οι θανατηφόρες πανδημίες ανά τους αιώνες 
παρουσιάζουν μια συγκεκριμένη πορεία εξάπλωσης, δηλαδή από την Ασία προς την 
Ευρώπη - λες και πρόκειται για ένα κατασκευασμένο βιολογικό όπλο, που εξαπολύεται 
κάθε τόσο ενάντια στη λευκή φυλή και αποδεκατίζει τους πληθυσμούς της. 

Στο μεταξύ, η κίτρινη φυλή αυξάνεται και πληθύνεται εντυπωσιακά: 1,42 δις 
κατοίκους έχει μόνο η Κίνα, ενώ η Ινδία έχει φθάσει τους 1,32 δις κατοίκους. Τα 
επόμενα πέντε πιο πολυπληθή κράτη (ΗΠΑ, Ινδονησία, Βραζιλία, Πακιστάν, 
Νιγηρία) έχουν όλα μαζί λιγότερους κατοίκους από την Ινδία. 


Αρ 

Πανδημία 

Τόπος 

Προέλευσης 

Τόπος 

Μεγαλύτερης 

Ανάπτυξης 

Αριθμός 

Νεκρών 

Χρονολογία 

(μ.Χ.) 

1 

Πανούκλα (ίσως 
ευλογιά) ίου Ανχωνίνου 

Μεσοποχαμία, 
Εγγύς Αναχολή 

Μικρά Ασία, 
Αίγυπτος, 
Ελλάδα, Ιταλία 

5.000.000 

165-180 

2 

Πανούκλα χου 
Ιουσχινιανού 

Κίνα 

Βυζάντιο, 

Μεσόγειος 

-30.000.000 

541-542 

3 

Βουβωνική Πανώλη 
(Μαύρος Θάναχος) 

Ασία 

Ευρώπη, 
τμήμα Ασίας 

-75.000.000 

1348-1353 

4 

Ευλογιά 

Ινδία ή 

Αίγυπχος 

Ευρώπη, 

Β. Αμερική, 
Ασία, Αραβία 

300-500.000.000 
μόνο στον 20ό αι. 

16ος-20ός αι. 

5 

Πανδημία Χολέρας 

Γιουνάν, Κίνα 

Ινδία, χώρες 
Ισημερινού 

10.000.000. 

1850 

6 

Πανδημία Χολέρας 

Ινδία 

Ασία, Ευρώπη, 
Βόρ. Αμερική 

1.000.000. 

1852-1856 

7 

Ισπανική Γρίπη 

Κίνα (πρώχη 
αναφορά σχον 
Ισπανικό χύπο) 

Μεσόγειος 

50-100.000.000 

1918 

9 

Ασιαχική Γρίπη 

Κίνα 

Σιγκαπούρη 
Χονγκ Κονγκ 
Αμερική 

-2.000.000 

1956-8 

10 

ΑΙϋδ 

Κονγκό, αρχή 
χου 1976 

Υποσαχάρια 
Αφρική κυρίως 

-36.000.000 

Ως σήμερα 

11 

Φυμαχίωση 

Ασία 

Ασία - Αφρική 

100.000.000 στον 
20ό αιώνα 
1.500.000 
ετησίως 

Ως σήμερα 



























Ευρώπη 

~ 3.220.000 κρ. 

Ιαν-Απρ 

12 

Νόσος ώΟΥΙϋ-19 

Κίνα 

Μεσόγειος 

Αμερική 

~ 228.000 νεκροί 

2020 


Μετά από ενδελεχή έρευνα στο Διαδίκτυο, ανακαλύπτω ορισμένα 
ενδιαφέροντα στοιχεία: Επιδημίες και πανδημίες (πανούκλα, γρίπη, χολέρα, τύφος, 
φυματίωση, ευλογιά κλπ) ξεσπούν τα τελευταία 10.000 χρόνια, δηλαδή από τότε που 
οι άνθρωποι άρχισαν να σχηματίζουν οργανωμένες κοινωνίες (ή από τότε που ήλθαν 
στη Γη οι επικυρίαρχοι...). Συνήθως ξεκινούν από ζώα ή έντομα και καταλήγουν 
στους ανθρώπους, αφήνοντας μερικά εκατομμύρια νεκρούς κάθε φορά. Ωστόσο, δεν 
υπάρχουν στοιχεία σχετικά με το πόσο θανάσιμες είναι οι ίδιες ασθένειες στα ζώα... 

Όπως φαίνεται από τον ανωτέρω πίνακα, οι περισσότερες πανδημίες ξεκινούν 
από την Ασία, συνήθως από την Κίνα, και καταλήγουν στην Ευρώπη και ιδιαίτερα 
στις χώρες της Μεσογείου, εκεί όπου αναπτύχθηκε ο πολιτισμός της λευκής φυλής. 
"Η Κίνα έχει σκοτώσει τον μισό πλανήτη. Όλες οι πανδημίες γρίπης του 20ού αιώνα 
έχουν ξεκινήσει από εκεί", διαβάζω στην εφημερίδα Έθνος. 

Σύμφωνα με τους ειδικούς, αυτό οφείλεται στο ότι οι Κινέζοι συνηθίζουν να 
τρώνε "ακάθαρτα" ζώα, όπως νυχτερίδες, τρωκτικά, φίδια. Ορισμένοι αποδίδουν το 
ξέσπασμα της νόσου (ΖΌνΐΌ-ΙΘ στη βρώση κρέατος φολιδωτού μυρμηγκοφάγου 
από τους Κινέζους. Μα μετά από τόσους αιώνες, ακόμα δεν έχουν μάθει ότι δεν πρέπει 
να καταναλώνουν τέτοια "εδέσματα";; 









Προσαρμοστικότητα 


Δευτέρα, 6 Απριλίου 2020 

Προς το παρόν, η πανδημία δεν δείχνει σημάδια ύφεσης και ο κόσμος γίνεται 
όλο και πιο ανήσυχος. Τα κρούσματα έχουν φτάσει τα 1.273.709 παγκοσμίως, ενώ οι 
θάνατοι τους 69.456. Οι αποθεραπευμένοι ανέρχονται σε 262.486. Στις Ηνωμένες 
Πολιτείες ο έλεγχος αρχίζει να χάνεται, καθώς έχουν σημειωθεί 336.830 κρούσματα 
και 9.620 θάνατοι, με ιδιαίτερη έξαρση στην πολιτεία της Νέας Υόρκης. Η Ισπανία 
έχει 131.646 κρούσματα και 12.641 νεκρούς, ενώ στην Ιταλία οι μολυσμένοι είναι 
128.948 και οι θάνατοι 15.887. Στην Ελλάδα τα κρούσματα ανέρχονται σε 1735 και 
οι νεκροί σε 73-και είμαστε κι ευχαριστημένοι... 4 Όσο περισσότερο απομονω¬ 
νόμαστε, τόσο περισσότερο προστατευόμαστε”, μας συμβουλεύουν οι ειδικοί. 

Στο μεταξύ, η Γερμανία προτίθεται να διαθέσει ένα τρις ευρώ για να στηρίξει 
τη δική της οικονομία ενάντια στον κορωνοϊό· από την άλλη, αντιτίθεται σθεναρά 
στη δημιουργία ενός ειδικού ταμείου της Ευρωπαϊκής Ένωσης το οποίο, με ένα τρις 
ευρώ και την έκδοση του λεγάμενου "ευρω-ομόλογου", θα στήριζε τις οικονομίες 27 
χωρών. Αυτό το ταμείο θα κάλυπτε τις ανάγκες της ΕΕ αλλά θα κλόνιζε ίσως την 
καλοπέραση των βορείων χωρών. “Όπως πάντα, η Γερμανία θέλει να ζήσει μονάχα 
αυτή και όλες οι υπόλοιπες χώρες να πεθάνουν!” λέει χαρακτηριστικά η μάνα μου. 

Η Τουρκία αντιμετωπίζει πια σοβαρό πρόβλημα με τον κορωνοϊό: -57.000 
κρούσματα και 1200 νεκροί μέχρι στις 13 Απριλίου. Λέγεται, όμως, ότι τα θύματα 
είναι πολύ περισσότερα αλλά οι αρχές το κρύβουν επιμελώς. Παράλληλα, συνεχίζουν 
τις προκλητικές υπερπτήσεις πάνω από το Αιγαίο, ενώ γεμίζουν βάρκες με 
μαυριδερούς μετανάστες και τους στέλνουν πεσκέσι στην Ελλάδα, φροντίζοντας 
ανάμεσά τους να υπάρχουν αρκετοί με κορωνοϊό! Εδώ (τουρκικά) καράβια χάνονται, 
βαρκούλες αρμενίζουν -κυριολεκτικά! Φυσικά, οι Έλληνες κάνουν πάλι ό,τι μπορούν 
για να αποκρούσουν και αυτή την ύπουλη επίθεση... 

Αυτή την περίοδο ο καιρός θυμίζει περισσότερο Δεκέμβρη παρά Απρίλιο: 
Καταρρακτώδεις βροχές και πλημμύρες σχεδόν σε όλη την Ελλάδα, χιόνια -40 εκ 
στη Μακεδονία - ό,τι πρέπει για να φουντώνει ο κορωνοϊός και να εντείνεται η 
κλεισούρα. “Όπως το χειμώνα του '41-'42, που μπήκαν οι Γερμανοί στην Αθήνα και 
χιόνιζε επί τρεις μήνες!” θυμάται η μητέρα μου. “Δεν μας έφτανε η Κατοχή, μισό 
μέτρο τα χιόνια έξω από τις πόρτες μας δεν έλυωναν επί τρεις μήνες!” Τουλάχιστον, 
από την επόμενη βδομάδα ο καιρός θα βελτιωθεί αρκετά. 

Πάντως, από τότε που επιβλήθηκαν τα αυστηρά μέτρα προστασίας, οι γονείς 
έκατσαν επιτέλους στο σπίτι και ασχολήθηκαν περισσότερο με τα παιδιά τους · οι 
δρόμοι άδειασαν από αμάξια και η ατμόσφαιρα καθάρισε από τα καυσαέρια· ακόμα 
και η σεισμική δραστηριότητα ελαττώθηκε, λένε οι ειδικοί. Λούφαξαν για λίγο οι 
άνθρωποι στα σπίτια τους και ησύχασε ο κόσμος... 

Λεπτομέρεια 22η: Όσο περνά ο καιρός, τόσο παρατηρούνται θάνατοι 
νεώτερων ανθρώπων (18-40 ετών) χωρίς υποκείμενα προβλήματα εξαιτίας 
αναπάντεχων επιπλοκών, όπως προσβολή του μυοκαρδίου, παράξενα πνευμονικά 


σύνδρομα, εγκεφαλικά επεισόδια, πολυοργανική ανεπάρκεια. Μας τα λένε ένα-ένα, ή 
συμβαίνει κάτι ακόμα πιο περίεργο; 

Σύμφωνα με τις εξηγήσεις των γιατρών, τα άτομα αυτά α) μπορεί να έχουν 
κάποια γονιδιακή προδιάθεση που επιτρέπει στον κορωνοϊό να εισχωρήσει βαθύτερα 
στους πνεύμονες, β) ξεραίνεται ο "σπογγοειδής" ιστός των πνευμόνων, γ) έχουν πολύ 
δυνατό ανοσοποιητικό σύστημα, το οποίο διεξάγει τόσο υπερβολική μάχη ενάντια 
στην ασθένεια ώστε εξαντλείται από μόνο του (!!!), δ) επειδή νιώθουν σίγουροι για 
τον εαυτό τους, δεν τηρούν τα μέτρα ασφαλείας (!) 

Λεπτομέρεια 23η: Οι μυστικές υπηρεσίες των ΗΠΑ κατηγορούν την κινέζικη, 
κομμουνιστική κυβέρνηση ότι ψεύδεται σχετικά με τούς πραγματικούς αριθμούς των 
κρουσμάτων και των θανάτων στη χώρα τους. Υπολογίζεται ότι οι πραγματικοί 
αριθμοί μολυσμένων και νεκρών στην Κίνα είναι πολύ μεγαλύτεροι απ' όσο 
διαδίδουν τα μέσα μαζικής ενημέρωσης. 

Λεπτομέρεια 24η: Κάπως αλλόκοτα μου χτυπάνε οι φάτσες ορισμένων 
"ειδικών" με παχιές περγαμηνές και πολύ υψηλές θέσεις, από την Ελλάδα ή το 
εξωτερικό, οι οποίοι καλούνται να μας ενημερώσουν σχετικά με τον κορωνοϊό. 
Μερικές φορές η εικόνα και η κίνηση του προσώπου φαίνεται σαν διακεκομένη και 
σπασμένη· ορισμένα πρόσωπα φαντάζουν υπερβολικά επίπεδα, ανέκφραστα και 
πνιγμένα σ' ένα θαμπό φως, σα να πρόκειται για ψηφιακές μάσκες που καλύπτουν κάτι 
άλλο από πίσω. Δίνεται η εντύπωση πως δεν πιάνει καλά η κάμερα, ενώ το φόντο (πχ 
η βιβλιοθήκη) από πίσω διακρίνεται θαυμάσια... 

Λεπτομέρεια 25η: Οι ειδικοί μας πληροφορούν ότι ο κορωνοϊός μπορεί να 
επιβιώσει 5 μέρες πάνω σε μέταλλα, 120 ώρες πάνω σε γυαλί, κεραμικό ή χαρτί, 72 
ώρες πάνω σε πλαστικό (πχ στη χειρολαβή των καροτσιών τα σούπερ μάρκετ), 3 
ώρες στον αέρα. Τουλάχιστον, δεν επιζεί στο νερό ή σε τροφές, μας καθησυχάζουν 
-μα είναι δυνατόν; 

“Τρέχα γύρευε, όπως τα λένε, δεν πρόκειται να γλυτώσει κανείς! Να είσαι 
φυλακισμένος στο σπίτι σου και να φοβάσαι να κουνηθείς!” αναφωνεί η μητέρα μου. 
Πάντως, αλλιώς μας τα 'λεγαν πριν από λίγες βδομάδες: 

“Τότε, έδιναν χρόνο επιβίωσης του ιού 3-5 ώρες πάνω σε μέταλλα, το πολύ μια μέρα 
πάνω σε χαρτί ή άλλα υλικά, και καθόλου στον αέρα”, λέω στη μάνα μου. 

“Ναι, το θυμάμαι κι εγώ”, μου απαντά σκεφτική. 

Σα να μου φαίνεται πως μας δουλεύουν χοντρά με την όλη υπόθεση... 

Λεπτομέρεια 26η: Παρόλο που η Ιερά Σύνοδος έχει κλείσει τις εκκλησίες εδώ 
και ~20 μέρες, σε συμφωνία με τα ειδικά μέτρα προστασίας που έχει επιβάλλει η 
κυβέρνηση, στις 9 Απριλίου αποφασίζει από μόνη της να ανοίξει τις πόρτες για 
τέσσερις ώρες τη Μεγάλη Παρασκευή και δύο ώρες τις υπόλοιπες μέρες της 
Μεγάλης Εβδομάδας. Όλοι θεωρούν αυτή την πρωτοβουλία επικίνδυνη για τη 
δημόσια υγεία, όμως οι παπάδες είναι αισιόδοξοι: “Αν δούμε κίνδυνο, εδώ είμαστε ν' 
αλλάξουμε απόφαση!” λένε... 

Λεπτομέρεια 27η: Στις 10 Απριλίου οι αεροπορικές πτήσεις στην Ευρώπη 
έχουν περιοριστεί εντυπωσιακά, ενώ στην Ελλάδα έχουν πρακτικά μηδενιστεί. Στην 
Αμερική, ωστόσο, τα αεροπλάνα πετούν κανονικά -σα να μην τρέχει κάστανο. Ίσως 
γι' αυτό τα κρούσματα εκεί έχουν πια ξεπεράσει το μισό εκατομμύριο και οι νεκροί 
κοντεύουν τους 20 . 000 ... 



Λεπτομέρεια 28η: Δίνεται η εντύπωση πως "τιμωρούνται" περισσότερο όσοι 
αντιστέκονται στους περιορισμούς, πχ η Αμερική του Τραμπ και η Αγγλία του 
Τζόνσον. Μάλιστα, ο Τζόνσον κόλλησε τον ιό και μπήκε σε Μονάδα Ειδικής 
Φροντίδας για λίγες μέρες. Κάποια στιγμή στις Ειδήσεις έδειξαν έναν διάσημο 
μπασκετμπωλίστα, ο οποίος κοροΐδευε τη μανία αντισηψίας μπροστά στις 
τηλεοπτικές κάμερες, αγγίζοντας το τραπέζι μπροστά του πολύ επιδεικτικά, σε 
διάφορα σημεία, χωρίς να παίρνει κανένα μέτρο προστασίας. Την επόμενη κιόλας 
μέρα βρέθηκε θετικός στον 3ΑΚ5-Οον-2... 

Λεπτομέρεια 29η: Στις 13 Απριλίου δείχνουν οι Ειδήσεις το γιγάντιο άγαλμα 
του Χριστού του Κορκοβάντο, στο Ρίο ντε Τζανέιρο, ντυμένο με στολή γιατρού! Δεν 
ξέρω πώς να χαρακτηρίσω το θέαμα - υπερβολικό; θεατρικό; υπαινικτικό; Σα να 
θεοποιούν τους γιατρούς μου φάνηκε... 

Λεπτομέρεια 30ή: Δεκάδες νοσοκόμες που προσεύχονται ευλαβικά όλες μαζί, 
παραταγμένες σ' ένα διάδρομο νοσοκομείου· γιατροί και νοσοκόμες που χορεύουν 
και τραγουδούν (πολύ συγχρονισμένα, θα έλεγα) για να μας εμψυχώσουν ομάδες 
αστυνομικών που παίζουν κιθάρες, ταυτόχρονα εποπτεύοντας μήπως κάποιος 
ξεμυτίσει από το σπίτι χωρίς ειδική άδεια. Δεν ξέρω, αλλά πολύ θεατρικά μου 
φαίνονται όλα τούτα... 

Σάββατο, 11 Απριλίου 2020 

Προφητικό Όνειρο: Συναντώ την Περσεφόνη έξω στο δρόμο, κοντά στο σπίτι 
μου. Βγάζει και μου δίνει μια πρόσκληση για τα γενέθλιά της που είναι αύριο, 2 
Μαΐου. Πάνω στο χαρτί αναγράφεται η ώρα προσέλευσης (8:00 μμ) και η επιθυμητή 
τιμή των δώρων (40-80 ευρώ). “Απο την αξία του δώρου θα φανεί τι φίλη είσαι”, 
δηλώνει σοβαρά. Τότε η πρόσκληση μου φεύγει από τα χέρια και πέφτει κάτω, όμως 
την ξαναμαζεύω πριν την πάρει ο αέρας. Δίπλα μου στέκεται ένας νεαρός, μάλλον ο 
Τζώνης (παλιός γείτονας), και αισθάνομαι αμηχανία. 

Επαλήθευση: Κατά τις 7:00 μμ βρίσκομαι στην αυλή μαζί με το Χάρη κι 
ετοιμαζόμαστε να παίξουμε ποδόσφαιρο. Ξαφνικά συνειδητοποιώ ότι στην αντικρινή 
πλευρά του δρόμου στέκεται η Περσεφόνη, η οποία πλησιάζει αμέσως, με έκδηλη τη 
χαρά της που με βλέπει -μετά από 15 μήνες που είχαμε να συναντηθούμε τυχαία στο 
δρόμο. Νιώθω κάποια αμηχανία επειδή έχω να τη δώ τόσο καιρό κι επειδή ο Χάρης 
περιμένει να παίξουμε. 

“Να μας εν μέσω κορωνοϊού!” μου κάνει χαρωπά, ενώ στέκεται στο πεζοδρόμιο. 
“Αποστάσεις!” της κάνω εξίσου χαρωπά. 

“Είδες τι ωραία που μας τη φέρανε; Θυμάσαι που τα συζητούσαμε όλ' αυτά; 
Βαδίζουμε ολοταχώς προς μια κοινωνία Βΐμ ΒγοϊΕογ -και Βΐμ δίδΐοτ, μη σου πω!” 
“Πράγματι, και Βΐ§ δίδΐοτ” επαναλαμβάνω αφηρημένα. 

“Έχεις ακούσει τι γίνεται και με τις νέες κεραίες κινητής τηλεφωνίας 50;” 
ς Όχι, δεν έχω υπόψη μου...” 

“ Έχει βουήξει ο κόσμος! Ξέρεις τι ακτινοβολία έχουν αυτές; Τώρα τις στήνουν και 
στην Ελλάδα! Στο Ιπΐοτηοΐ τα λένε όλα, όχι όπως στις Ειδήσεις!” 

“Θα το κοιτάξω...” 

“Κοντεύω να φλιπάρω με αυτή την κατάσταση”, συνεχίζει ευδιάθετη. “Πηγαίνω 
βόλτες για να ξεσκάσω λίγο, τέτοια ώρα συνήθως. Αλήθεια, είσαι να πάμε καμιά 


βόλτα μαζί; Κρατώντας απόσταση, φυσικά!” 

“Ναι, αμέ, γιατί όχι;” απαντώ, με αντικρουόμενα συναισθήματα. 

“Δεν μου λες”, σοβαρεύεται μάλλον απότομα, “τα τηλέφωνα που μου έχεις δώσει 
ισχύουν; Εσύ τ' αλλάζεις κάθε τόσο, βέβαια...” 

“Ποιά σου έχω δώσει;” 

Μόλις τα βρίσκει αποθηκευμένα στο κινητό της και μου τα υπαγορεύει, της εξηγώ 
ότι “Το κινητό δεν ισχύει, δεν έχω πια κινητό! Το σταθερό, όμως, ισχύει!” 

“Ώστε δεν έχεις καθόλου κινητό...” συνοφρυώνεται για μια στιγμή. “Καλά θα σε 
πάρω κάποια στιγμή για να πάμε βόλτα!” καταλήγει, λίγο πριν μας αποχαιρετήσει. 

Δεν θα με πείραζε να βγω για βόλτα με την Πέρσα: Μέσα στα πέντε λεπτά που 
μιλήσαμε, είπαμε πιο ενδιαφέροντα πράγματα απ' όσα συζητώ με άλλους επί πέντε 
ώρες. Κακά τα ψέματα, τέτοια πνευματική σύμπνοια δεν πρόκειται να ξαναβρώ ποτέ, 
με κανέναν. Κρίμα, πολύ κρίμα... 

Ωστόσο, ξέρω ότι δεν πρόκειται να μου τηλεφωνήσει ποτέ. Πιθανότατα ήθελε 
μόνο να μάθει τους τηλεφωνικούς αριθμούς μου, ως συνήθως. “Επίτηδες πέρασε από 
δω, μήπως σε συναντήσει”, αποφάνθηκε η μητέρα μου μόλις την ενημέρωσα για τη 
συνάντηση. Μάλλον έχει δίκιο... 

Λεπτομέρεια 31η: Μετά από αρκετή περιήγηση στο Διαδίκτυο, ανακαλύπτω 
ότι η Ουχάν της Κίνας, όπου ξέσπασε αρχικά ο κορωνοϊός, τυχαίνει να είναι η πρώτη 
πόλη παγκοσμίως όπου δοκιμάστηκαν οι επιπτώσεις των κεραιών κινητής 
τηλεφωνίας 50 στον πληθυσμό. Αυτό έγινε τον Οκτώβριο του 2019, δηλαδή λίγους 
μήνες πριν από την εμφάνιση της νόσου Οθνΐϋ-19. Η Ισπανία, όπου κάνει θραύση 
ο κορωνοϊός, έχει ήδη εγκατεστημένες τέτοιες κεραίες. Ομοίως, η Ιταλία: σε όποιες 
πόλεις υπάρχουν κεραίες 50 (Μιλάνο, Ρώμη, Μπολώνια, Νάπολη, Τορίνο) η 
θνησιμότητα πλησιάζει το 10%. Από τον Μάρτιο η τεχνολογία 50 έχει εγκατασταθεί 
σε 5000 πόλεις των Ηνωμένων Πολιτειών: Ατλάντα, Σικάγο, Χιούστον, Κάνσας, Λος 
Άντζελες, Νέα Υόρκη, Ουάσινγκτον, Ντάλλας, Σαν Φρανσίσκο, κλπ. Έκτοτε ο 
κορωνοϊός σαρώνει σε όλη τη χώρα, ιδίως σε αυτές τις πόλεις. Στην Ελλάδα οι 
κεραίες αυτές αναμένεται να εγκατασταθούν στα τέλη του 2020... 

Πολλοί επιστήμονες προειδοποιούν ότι αυτές οι ακτινοβολίες είναι επικίνδυνες 
για την υγεία: στρεσάρουν το ΌΝΑ, εξασθενούν σταδιακά το ανοσοποιητικό 
σύστημα και προξενούν διάφορα ψυχικά και σωματικά προβλήματα, όπως ανωμαλίες 
στον ύπνο, κατάθλιψη, μολύνσεις, καρδιοπάθειες, κλπ. Με τον όρο "Σύνδρομο 50" 
είναι γνωστή η σταδιακή, ασυμπτωματική κατάπτωση του ανοσοποιητικού 
συστήματος· η "Γρίπη 50" είναι μια οξεία μορφή γρίπης που καταλήγει σε 
πνευμονία. Συνεπώς, οι κεραίες 50 θεωρούνται ότι συμβάλλουν στην ευκολότερη 
εξάπλωση και την αυξημένη θνησιμότητα της νόσου ΟθνΐΌ-19. 

Φυσικά, οι εταιρείες που νέμονται την τεχνολογία 50 τους βγάζουν όλους 
τρελούς και διατείνονται ότι οι εν λόγω κεραίες είναι εντελώς ακίνδυνες για τη 
δημόσια υγεία. Τα (πουλημένα) μέσα μαζικής ενημέρωσης χορεύουν στο ντέφι που 
τους βαράνε οι μεγαλοκαρχαρίες και φροντίζουν να εξαφανίζουν κάθε αναφορά 
ενάντια στο 50. Το ΥοιίΤιώο αφαιρεί τα σχετικά βίντεο, παρόλο που έχουν γίνει 
νΐταί, και το ΕαοοόοοΕ σβήνει τους σχετικούς ισχυρισμούς. Γιατί τάχα μπαίνουν σε 
τέτοιο κόπο, για μια ακόμη θεωρία συνομωσίας; 


Μεγάλη Δευτέρα, 13 Απριλίου 2020 

■βί Το Φεζαρρομαρκέικο εν μέσω κορωνοϊού: Σχεδόν κάθε μέρα βγαίνω ορεξάτη 
για βόλτα ("σωματική άσκηση"), πρωί, μεσημέρι, απόγευμα, βράδι· ωστόσο, όπου κι 
αν βρεθώ, όλοι είναι έξω στους δρόμους κατά κοπάδια, με παιδιά, καροτσάκια, 
ποδήλατα και σκυλιά! Ακόμα και οι λεωφόροι, που κάποτε έπηζαν από τ' αυτοκίνητα, 
έχουν μεταμορφωθεί πια σε πεζόδρομους! Τέτοιο πράγμα είχα να βιώσω από τη 
δεκαετία του 70! Δεν μου αρέσει αυτό: με όλους αυτούς γύρω μου δυσκολεύομαι να 
συντονιστώ με τη μαγεία της φύσης, ενώ νιώθω σα να μπαίνουν ξένοι στα χωράφια 
μου... 

Τελικά, θέλω να ξαναγίνουν όλα όπως ήταν πριν! Θέλω οι ενήλικες να 
γυρίσουν στις δουλειές τους και να βγάζουν ένα σκασμό λεφτά! Θέλω τα παιδιά να 
ξαναρχίσουν τα αγγλικά τους, τα γερμανικά τους, το ποδόσφαιρό τους, το μπάσκετ 
τους, το μπαλέτο τους, και να εισπράττουν επαίνους και μετάλλια με το κιλό! Θέλω 
να πηγαίνουν όλοι διακοπές και να περνούν τόσο καλά, ώστε να μη βιάζονται 
καθόλου να επιστρέφουν! Όλα κι όλα, εγώ επιθυμώ το καλό των συνανθρώπων μου... 

* Στο μεταξύ, τα σχολεία παραμένουν κλειστά και η αδελφή μου, ως δασκάλα 
δημοτικού, πρέπει να μπει σε ειδικές διαδικτυακές εκπαιδευτικές πλατφόρμες έτσι 
ώστε να διδάσκει τους μαθητές μέσω Ιηΐοτηοΐ ( σοβαρό μάθημα θα γίνεται...). Ωστόσο, 
η εγγραφή και είσοδος σε αυτές τις πλατφόρμες αποδεικνύεται εξαιρετικά πολύπλοκη 
και προβληματική: Πότε οι οδηγίες δεν είναι ξεκάθαρες και η Αλίκη δεν 
καταλαβαίνει τι πρέπει να κάνει, πότε δεν λειτουργεί σωστά η πλατφόρμα και δεν 
είναι δυνατόν να συμπληρωθούν όλα τα απαιτούμενα στοιχεία, πότε κολλάει το 
σύστημα. Όλη μέρα, σχεδόν κάθε μέρα, η Αλίκη πασχίζει ν' ανταπεξέλθει, με πενιχρά 
αποτελέσματα. Όταν επιτέλους τα καταφέρνει, μετά από μπόλικη βαβούρα και 
αγανάκτηση, λαβαίνει μήνυμα πως το πρόγραμμα δεν είναι ακόμη έτοιμο και θα 
χρειαστεί να περιμένει καμιά βδομάδα για νέες οδηγίες! Όταν τελικά γίνεται το 
θαύμα και λαβαίνει μέρος σε μια τηλεδιάσκεψη εκπαιδευτικών, για κάποιο περίεργο 
λόγο οι άλλοι δάσκαλοι δεν μπορούν να την ακούσουν! 

“Καλύτερα να δούλευες κανονικά στο σχολείο και στο "Χαρούλη", παρά αυτή η 
κατάσταση” της λέω. “Τουλάχιστον, τότε ήξερες τι σου γινόταν!” 

“Μη το συζητάς!” συμφωνεί αμέσως. 

Συχνά τηλεφωνεί στις νεώτερες συναδέλφους της, οι οποίες έχουν μεγαλύτερη 
εξοικείωση με το Ιπΐοτηοΐ, και τους ζητά διευκρινίσεις. Τους στέλνει και κάτι 
βιντεάκια θρησκευτικών, που βρίσκει στο ΥοιιΤιώο μετά από μπόλικο ψάξιμο, για να 
τα προωθήσουν εκείνες στα παιδιά. Όμως, τι παράξενο: 

“Τρώω πόρτα!” ομολογεί σκεφτική η Αλίκη. 

“Δηλαδή;” απορώ. 

“Μου λένε ότι θα με ξαναπάρουν για να μου δείξουν τι να κάνω, αλλά δεν μου 
τηλεφωνούν ποτέ! Πάντως, εκείνες βγάζουν άκρη, μόνο εγώ δεν βγάζω άκρη”, 
καταλήγει προβληματισμένη. 

Αυτό κι αν είναι από τ' άγραφα! Πρωτοφανές για την υπερκοινωνική και 
υπερδημοφιλή αδελφή μου! Μέχρι τώρα, όπου κι αν έχει βρεθεί η Αλίκη, πέντε-πέντε 
έτρεχαν οι φιλενάδες και οι συνάδελφοι για να την εξυπηρετήσουν! Τι να συμβαίνει, 
άραγε; Ίσως ο κόσμος ν' αλλάζει πολύ βαθύτερα και γρηγορότερα απ' όσο 
φανταζόμουν... 


Η ως τώρα σταρ Αλίκη αρχίζει ήδη ν' αποπνέει μια αύρα μίζερης μοναξιάς: 
Κάθεται όλη μέρα κλεισμένη στη μεζονέτα της, δεν κατεβαίνει σε μας παρά μόνο για 
να πάρει στα γρήγορα φαγητό ή να φέρει ψώνια. Εμένα με αποφεύγει επιμελώς, δεν 
βλέπει πια τους γιούς της, ούτε και τον εγγονό της, ο οποίος μένει με τη μητέρα του 
από τις 25 Μαρτίου. Ποτέ άλλοτε δεν έχει λείψει τόσες μέρες από το σπίτι μας ο 
Χάρης. Τουλάχιστον, θα επιστρέφει σε μας αύριο και θα ξαναβρούμε όλοι το ρυθμό 
μας -τουλάχιστον για τις επόμενες 10 μερες. 

* Από σήμερα η Λιάνα, η νέα γκόμενα του Γιάννη, είναι για τα καλά σπιτωμένη 
στο διαμέρισμά του, ως ευσυνείδητη πλύστρα και μαιτρέσα. “Την εγκατέστησε 
κιόλας, ούτε ένα μήνα δεν γνωρίζονται!” μουρμουρίζει η αδελφή μου. 

Πρόκειται για παλιά γνωστή του, εργαζόμενη στα γραφεία του "Απολλώνιον". Εκ 
πρώτης όψεως η κοπέλα φαίνεται κυριλέ, καλοντυμένη σαν γραμματέας, με το 
αυτοκινητάκι της και το τουπέ της. Να δούμε σε λίγο καιρό πώς θα φαίνεται... 

* Το ίδιο βράδι, από τις 10 ως τις 11, εκτυλίσσεται (ακόμα ένας) καυγάς 
τρικούβερτος ανάμεσα στον Θάνο και στην Ταμάρα. Εκείνος ουρλιάζει στεντόρια 
"χαζή, ηλίθια, άχρηστη" και παραπονιέται υστερικά για κάποιο γεύμα που δεν 
ετοιμάστηκε σωστά. Για αρκετή ώρα η φωνή του αντηχεί σαν αυτόματο "εσύ δεν 
κατάλαβες κάτι σήμερα, αλλά εγώ πρέπει να έχω κοιλιακούς αύριο, και αν εσύ δεν 
κατάλαβες κάτι σήμερα, εγώ πώς θα έχω κοιλιακούς αύριο, το κατάλαβες τώρα; Γιατί 
αν δεν κατάλαβες ότι εγώ πρέπει να έχω κοιλιακούς αύριο, εγώ δεν θα έχω 
κοιλιακούς αύριο, κατάλαβες;...” κ.ο.κ., το ίδιο τροπάρι ξανά και ξανά και ξανά να 
τρυπάει τα ντουβάρια. Κάποια στιγμή ακούγονται δυνατοί γδούποι και απότομα 
χτυπήματα, καθώς την διώχνει κλοτσηδόν από το σπίτι. Εκείνη κλαίει γοερά 
μπροστά στην εξωτερική πόρτα αλλά δεν ξεκουμπίζεται με τίποτα. Αυτή είναι πιο 
ψυχανώμαλη απ' αυτόν αλλά κάνουμε το σταυρό μας μη μας φύγει στ' αλήθεια καμιά 
ώρα -αλλοίμονο μας...! 

Λίγο αργότερα, βάζω στο φούρνο να ζεστάνω δυο τυροπιτάκια που έχουν 
περισσέψει από το μεσημέρι, ρίχνοντάς τα στο ίδιο ταψί όπου έχει μείνει ένα ψητό 
σνίτσελ. Μετά από κανένα δεκάλεπτο, πάω να τα περιλάβω αλλά μένω έκπληκτη 
καθώς αντικρίζω μονάχα ένα τυροπιτάκι μαζί με το σνίτσελ! 

“Μαμά, μήπως πήρες εσύ κανένα τυροπιτάκι;” ρωτώ να μάθω. 

4 Όχι βέβαια, εγώ δεν θα μπορούσα καν να το φάω!” απαντά η μητέρα μου. “Μήπως 
ήλθε η Αλίκη και το πήρε;” 

6 Όχι, τόση ώρα δεν έχει έλθει κανείς στο σπίτι!” 

“Μήπως έχει πέσει κάπου μέσα στο φούρνο ή στην κουζίνα;” 

“Φυσικά όχι, εγώ η ίδια το έριξα μέσα στο ταψί!” την διαβεβαιώνω. 

Ψάχνουμε καλά μέσα στο φούρνο, κάτω από το τραπέζι, στα γύρω ντουλάπια, παντού 
στην κουζίνα. Άφαντο το τυροπιτάκι. 

“Αυτό είναι πολύ παράξενο”, προβληματίζεται η μητέρα μου. 

“Ναι, είναι...” συμφωνώ. Όχι απλά παράξενο · είναι αλλόκοτο , συλλογίζομαι. 

Ναι μεν εξηγώ το φαινόμενο ως χρονική διάλειψη αλλά είναι ακόμα πιο αλλόκοτο 
εφόσον το χαμένο τυροπιτάκι δεν θα βρεθεί ποτέ... 


Μεγάλη Τετάρτη, 15 Απριλίου 2020 

Θ Η πανδημία συνεχίζεται ακάθεκτη, αν και σε αρκετές χώρες παρουσιάζει μια 
υποχώρηση. Τα κρούσματα παγκοσμίως έχουν ξεπεράσει τα 2.000.000, οι θάνατοι 
ανέρχονται σε 126.825 και οι αποθεραπευμένοι σε 485.362. Η λίστα των χωρών με 
τα περισσότερα κρούσματα διαμορφώνεται ως εξής: 


Χώρα 

Κρούσματα 

Νεκροί 

Υψηλά Ποσοστά 

σε 

κρούσματα + νεκρούς 

ΗΠΑ: 

614.606 

26.081 

ί 


Ισπανία: 

174.060 

18.255 

! 1 

1 1 

Ιταλία: 

162.488 

21.067 

ί 1 

1 1 

Γ αλλία: 

143.303 

15.729 

1 1 

1 

Γερμανία: 

132.210 

3.495 

ί 


Αγγλία: 

93.873 

12.107 

1 

1 

Κίνα: 

82.295 

3.343 



Ιράν: 

74.877 

4.683 

ί 


Τουρκία: 

65.111 

-1.500 

1 


Βέλγιο: 

31.119 

4.157 

ί 1 

1 1 

Ολλανδία: 

27.419 

2.945 

1 

1 


Στην Ελλάδα τα εξακριβωμένα κρούσματα έχουν φθάσει τα 2.170 και οι 
νεκροί τους 101. Μάλλον εξαιτίας των αυστηρών μέτρων προστασίας, εδώ και λίγες 
μέρες οι αντίστοιχοι αριθμοί παρουσιάζουν αργή αύξηση. “Η Ελλάδα αποτελεί χώρα 
πρότυπο στην αντιμετώπιση του κορωνοϊού”, λένε τα ξένα Μέσα Μαζικής 
Ενημέρωσης. 

Στο μεταξύ, η παγκόσμια οικονομική ύφεση παρατείνεται επικίνδυνα: Γύρω 
στα 60.000.000 Ευρωπαίοι εργαζόμενοι (το 1/4 του συνόλου) βλέπουν τη δουλειά 
τους να πλήττεται επικίνδυνα, ιδίως στην Ιταλία, την Ισπανία και τη Γαλλία. Στις 
Ηνωμένες Πολιτείες υπάρχουν ήδη 20.000.000 άνεργοι... 

Λεπτομέρεια 32η: Στις 16 Απριλίου σημειώθηκε ρεκόρ θανάτων από τον 
κορωνοϊό στις ΗΠΑ (-4500 νεκροί). Γιατί άραγε; Έως πριν από έναν μήνα (βλ. 16 
Μαρτίου) δεν είχαν παρά ελάχιστα κρούσματα. Τι δεν κάνουν καλά τώρα; 

Λεπτομέρεια 33η: Ωστόσο, η αμερικανική ηγεσία σκοπεύει να ξεκινήσει 
σύντομα τη σταδιακή άρση των μέτρων προστασίας, ώστε να ξαναγυρίσουν οι 
Αμερικανοί στις δουλειές τους και "να ξαναπάρει μπρος η Αμερική". Κάτι ανάλογο 
σκοπεύουν να κάνουν και άλλες χώρες, όπως η Ισπανία, η Ιταλία, η Γαλλία και η 
Τουρκία, παρόλο που ακόμη τρέχουν και δεν φτάνουν να μετράνε κρούσματα και 
θύματα της νόσου Οθνΐϋ-19. Στο μεταξύ, οι ειδικοί προειδοποιούν ότι αν κάνουν 
κάτι τέτοιο, υπάρχει μεγάλος κίνδυνος για μια δεύτερη επέλαση του κορωνοϊού. 
Πάντως, αν προχωρήσουν στην άρση των μέτρων αλλά η πανδημία υποχωρήσει, τότε 
σίγουρα η όλη υπόθεση είναι στημένη... 

Λεπτομέρεια 34η: Οι νομοθεσίες για την αντιμετώπιση των επιδημιών έχουν 
αλλάξει από το καλοκαίρι του 2019. Ειδικά στην Ελλάδα, ο Εθνικός Οργανισμός 
Δημόσιας Υγείας συστάθηκε τον περασμένο Οκτώβριο (Νόμος 4633/2019, ΦΕΚ 
161/Α/16-10-2019), με τους ακόλουθους στόχους: α) παρακολούθηση και εκτίμηση 
της υγείας του πληθυσμού, καθώς και των βιολογικών, κοινωνικοοικονομικών και 
περιβαλλοντικών παραμέτρων που την επηρεάζουν, β) επιδημιολογική επιτήρηση και 




παρακολούθηση των επιπτώσεων των μεταδοτικών νοσημάτων στη δημόσια υγεία, 
γ) κατάρτιση και λήψη μέτρων πρόληψης, ενημέρωση του πληθυσμού-στόχου για 
την προστασία της υγείας του, δ) λήψη μέτρων προστασίας του πληθυσμού από 
απειλές οφειλόμενες σε μεταδοτικά νοσήματα, πρόληψη των χρόνιων και μη 
μεταδοτικών νοσημάτων και αντιμετώπιση καταστάσεων βλαβερών για την υγεία. 
Πάνω στην ώρα, σα να ήξεραν τι έρχεται... 

Μεγάλο Σάββατο, 18 Απριλίου 2020 

Εξαιτίας της πανδημίας οι εκκλησίες παραμένουν κλειστές για τους πιστούς, 
οπότε δεν έχει Ανάσταση σήμερα. Ακόμη και στους Αγίους Τόπους, οι εκκλησίες 
λειτουργούν μονάχα κεκλεισμένων των θυρών. Η παλιά πόλη της Ιερουσαλήμ 
φαντάζει απόκοσμα άδεια, χωρίς προσκυνητές. Οι παραδοσιακές, εντυπωσιακές 
λιτανείες δεν έγιναν και ο Πανάγιος Τάφος έβαλε λουκέτο για πρώτη φορά μετά από 
671 χρόνια [λεξαριθμική σύμπτωση: 671 = ΠΑΡΑΔΕΙΣΟΣ (!)]. Η τελευταία φορά 
που συνέβη το ίδιο ήταν το έτος 1349, εξαιτίας της μαύρης πανώλης. Όσο για το Άγιο 
Φως, έφτασε μεν στην Ελλάδα αλλά θα παραμείνει στο Μετόχι του Πατριαρχείου 
στην Πλάκα. Δεν θα διανεμηθεί στις ενορίες, ούτε στους πιστούς. 

Πρωτοφανή γεγονότα στη σύγχρονη ιστορία, για μένα όμως δεν κάνουν καμία 
σπουδαία διαφορά: Ούτε πέρυσι η οικογένειά μου φρόντισε να λάβει το Άγιο Φως, 
ενώ έχουμε χρόνια να πάμε στην Ανάσταση. Ειδικά εγώ, δεν συμμετέχω πια σε 
τέτοιου είδους θέατρα... 

■& Φεζαρρομαρκέικου συνέχεια: Εδώ στο ισόγειο δεν έχουμε ακούσει τίποτα 
σήμερα, αλλά όπως μας πληροφορεί το απόγευμα η αδελφή μου, όλη μέρα ο 
Θανάσης και η Ταμάρα τσακώνονται με τις ώρες, με τη βλοσυρή φωνή του ανηψιού 
μου να αντηχεί υπόκωφα μέσα από τους τοίχους: "Αυτό γιατί το άφησες εκεί και όχι 
παραπέρα, μωρή χαζή, ανόητη, πανηλίθια" ... "μίλα μωρή πουτάνα, με τα αυτιά 
ακούμε και με το στόμα μιλάμε, μίλα με το στόμα μωρή πουτάνα, καθυστερημένη 
είσαι;" ... "πώς τα κατάφερες κι έβγαλες το σχολείο, μωρή βλαμμένη, εγώ θα σε 
άφηνα στην πρώτη δημοτικού μέχρι τώρα!" - με το ίδιο μοτίβο να επαναλαμβάνεται 
ξανά και ξανά, επί ώρες, ενώ η Αλίκη που τους ακούει συνεχώς από πάνω, κοντεύει 
να τρελαθεί. 

“Αυτή είναι πιο άρρωστη από το Θανάση, όλο του λέει "ναι, ναι, δίκιο έχεις, Θάνο" ή 
"Ζητώ συγγνώμη, Θάνο”, αυτή είναι χειρότερη!” καταλήγει η αδελφή μου, σε έξαλλη 
κατάσταση. 

“Έτσι όπως αντιδράει, ουσιαστικά τον ενθαρρύνει να συνεχίζει αυτή τη 
συμπεριφορά”, απαντώ. 

“Το καημένο το παιδί δεν δουλεύει, γι' αυτό έχει τα νεύρα του, κι αυτή η γυναίκα όλο 
του πάει κόντρα και τον νευριάζει περισσότερο!” πετάγεται η μάνα μου. 

“Γι' αυτό δεν θέλω να έρχομαι κάτω, επειδή συνεχώς τον υποστηρίζεις!” νευριάζει η 
Αλίκη. “Ο άνθρωπος είναι άρρωστος, όλο το πρωί τη χτυπούσε, όχι μόνο εκείνη 
αλλά και τον εαυτό του με μπουνιές! Μου τα 'πε η ίδια η Ταμάρα όταν την είδα στις 
σκάλες! Όταν εγώ σας έλεγα πως ο άνθρωπος δεν είναι στα λογικά του και πως 
χρειάζεται ψυχίατρο, εσείς μου λέγατε όχι!” 

“Αν έχει φθάσει να χτυπάει και τον εαυτό του, χρειάζεται οπωσδήποτε γιατρό” 
συμφωνώ, ενώ η μαμά με αγριοκοιτάζει. 


“Και μετά ο Θανάσης παραπονιόταν για τη νέα γκόμενα του Γιάννη, που φωνάζει 
όταν το κάνουν (όντως φωνάζει, μάλλον επιδεικτικά θα έλεγα, ακούγεται σε όλη την 
πολυκατοικία), ενώ η Ταμάρα δεν φωνάζει "άρα, εσύ τώρα θα θέλεις τον αδελφό 
μου!" την κατηγορούσε και μετά την βάραγε!” προσθέτει η Αλίκη. 

Προφανώς, τους φταίει και η κλεισούρα εξαιτίας του κορωνοϊού: Κάποτε 
σκοτώνονταν σχεδόν κάθε μέρα, τώρα σκοτώνονται τρεις φορές την ημέρα -πρωί, 
μεσημέρι, βράδι, ενίοτε και καταμεσής της νύχτας! Όχι ότι τρέχει στ' αλήθεια τίποτα, 
πρόκειται για μια τυπική σαδομαζοχιστική σχέση: Εκείνος γουστάρει να τη δέρνει κι 
εκείνη γουστάρει να τις τρώει... 

Στο μεταξύ, η γκόμενα του Γιάννη τ' ακούει όλα στερεοφωνικά από κάτω 
αλλά, απ' ότι φαίνεται, δεν χαμπαριάζει Χριστό. Το 'χω ξαναπεί: προκειμένου να 
βολευτούν μ' έναν αρσενικό, δεν βλέπουν καν πού μπαίνουν οι πουτάνες... 

Αργότερα, ενώ σουρουπώνει, η Αλίκη μου προτείνει να πάμε οι δυο μας μια 
βόλτα προς το βουνό για να μιλήσουμε ελεύθερα, χωρίς να είναι μπροστά η μαμά. 

Σε όλο το δρόμο μου εκθέτει φουρκισμένη τα προβλήματα που έχει με τους 
ανεκδιήγητους γιους της, ενώ εγώ την ακούω και τη συμβουλεύω όσο πιο ήρεμα 
μπορώ. Μέχρι να νοικιάσει σπίτι έψαχνε, μου εκμυστηρεύεται, μα όλα είναι πλέον 
πανάκριβα. Του χρόνου σκέφτεται να δηλώσει για διορισμό εκτός Αθηνών για να 
φύγει από δω, μου λέει. Όταν επιστρέφουμε στο σπίτι, η Αλίκη παίρνει το πιάτο της 
με αρνάκι φρικασέ και πάει να φάει επάνω, μόνη της. Σίγουρα, κάθε οικογενειακή 
ατμόσφαιρα έχει χαθεί προ πολλού εδώ μέσα... 

Από την άλλη πλευρά, οι Μαρκάκηδες τη βγάζουν ζάχαρη: Γύρω στα 
μεσάνυχτα ο Θάνος και η Ταμάρα μαζεύονται στο σπίτι του Γιάννη, όπου είναι 
επίσης παρόντες ο Ανδρέας και η Μιχαέλα. Όλοι μαζί κουβεντιάζουν χαρωπά, ακούνε 
μουσική και πίνουν διάφορα μέχρι πρωίας. 

Την επομένη θα μαζευτούν συγγενείς, φίλοι και γκόμενες στο σπίτι του 
παππού Γιάννη στο Κίτσι, όπου θα γίνει τρικούβερτο πασχαλινό γλέντι. Καλά την 
περνούν οι Μαρκάκηδες, σα να μην υπάρχει καν κορωνοϊός, ούτε άλλα προβλήματα. 
Αντίθετα, εμείς οι Φεζάρρηδες είμαστε πια διαλυμένοι και απομονωμένοι απ' όλους. 
Το πιο "γιορτινό" που κάνουμε η αδελφή μου κι εγώ αυτές τις μέρες, είναι 
απογευματινές βόλτες κοντά στο βουνό ή στα αριστοκρατικά στενά της Κάτω 
Γλυφάδας. Πάλι καλά... 

Τρίτη, 23 Απριλίου 2020 

Τα κρούσματα της πανδημίας έχουν φτάσει τα 2.646.247, οι νεκροί τους 
184.352 και οι αποθεραπευμένοι τους 723.692 σε παγκόσμια κλίμακα. Στις 
Ηνωμένες Πολιτείες ο κορωνοϊός καλπάζει, καθώς τα κρούσματα ανέρχονται πια σε 
849.467 και οι νεκροί τους 47.003. Ακολουθεί η Ισπανία με 208.389 κρούσματα και 
21.717 θανάτους και μετά η Ιταλία με 187.327 κρούσματα και 25.085 θανάτους. 

Στην Ελλάδα τα πράγματα πήγαν πολύ καλά για λίγες μέρες, με ελάχιστα νέα 
κρούσματα, μέχρι που ανακαλύφθηκαν χθες 150 μαζεμένα σ' ένα ξενοδοχείο-δομή 
μεταναστών στο Κρανίδι. Έτσι, τα κρούσματα στη χώρα ανέρχονται πλέον σε 2408 
και οι πεθαμένοι σε 121. Το θέμα είναι ότι αυτές οι ράτσες δεν διαθέτουν καμιά 
αυτοπειθαρχία, δεν παίρνουν μέτρα προφύλαξης, κυκλοφορούν ανεξέλεγκτα και 
συγχρωτίζονται αδιάκριτα, μολύνοντας όλο τον κόσμο... 


Λεπτομέρεια 35η: Ορισμένες χώρες (Γερμανία, Αγγλία, Αμερική) κατηγορούν 
ευθέως την Κίνα για αλλοίωση στοιχείων. Ακόμη, ισχυρίζονται πως οι Κινέζοι δεν 
ενημέρωσαν εγκαίρως τον ΠΟΥ για το ξέσπασμα της νέας πανδημίας, ούτε για τη 
μετάδοση του ιού από άνθρωπο σε άνθρωπο. Ο πλανητάρχης λέει στα ίσα ότι “Αν η 
Ουάσινγκτον συμπεράνει πως η Κίνα ήταν εσκεμμένα υπεύθυνη για την εξάπλωση 
της πανδημίας, θα υπάρξουν συνέπειες” ... “Η πανδημία θα μπορούσε να είχε 
σταματήσει στην Κίνα, απ' όπου ξεκίνησε, αλλά αυτό δεν έγινε” ... “Ήταν ένα λάθος 
που ξέφυγε από κάθε έλεγχο, ή μήπως άρχισε εσκεμμένα;” ... “Ο,τι κι αν έγινε από τα 
δυο, πρέπει να μας αφήσουν να πάμε εκεί και να το μάθουμε” ... “Ζητήσαμε να πάμε 
νωρίτερα όμως δεν το ήθελαν”. 

Επιπλέον, ο Αμερικανός ηγέτης αμφισβητεί τον επίσημο απολογισμό των 
θυμάτων της Κίνας (82.745 κρούσματα, 4.632 νεκροί μέχρι σήμερα), επισημαίνοντας 
ότι “αυτός ο δείκτης θνησιμότητας (0,33/100.000 κατ.) είναι αδύνατος! Είναι 
αδύνατον να επιτευχθεί!” Σημείωση: Οι αντίστοιχοι δείκτες της Αμερικής, της 
Γαλλίας και της Ισπανίας είναι 11,24 - 27,92 - 42,91... 

Δεν αργεί να έλθει και η πρώτη μήνυση κατά της Κίνας: Στις 22 Απριλίου, η 
πολιτεία του Μισούρι κατηγορεί την Κίνα ότι δεν χειρίστηκε σωστά το θέμα του 
κορωνοϊού και ότι έκανε ελάχιστα για να σταματήσει την εξάπλωση της πανδημίας. 
Τονίζει, μάλιστα, ότι σε αυτή την απέραντη χώρα υπάρχει μόνον ένα μικροβιολογικό 
εργαστήριο που διαχειρίζεται προηγμένους ιούς, όπως ο δΑΚδ-Οον-2, και αυτό 
βρίσκεται στην Ουχάν! Σα να μου φαίνεται πως ο κόσμος το 'χει τούμπανο και οι 
Κινέζοι κρυφό καμάρι... 

Τρίτη, 28 Απριλίου 2020 

Νύχτα τρόμου στο Φεζαρρομαρκέικο: Κατά τις 5:30 ξυπνώ ανέμελα και... 
ακούω μουσικές στο διαπασών να αντηχούν στ' αυτιά μου! Προέρχονται από το 
πάνω διαμέρισμα, καθώς ο Γιάνναρος πηδάει τη γκόμενα και -ως συνήθως- θεωρεί 
καλό να το διατυμπανίσει σε όλη τη γειτονιά με αυτό τον τρόπο! Αμέσως βάζω 
μπροστά τη μηχανή λευκού θορύβου και καταφέρνω να ηρεμήσω. Κατά τις 6:30 
αφήνω το κρεβάτι και ανάβω το κομπιούτερ. Η μουσική ακούγεται ακόμη αλλά 
κάπως χαμηλότερα. 

Κατά τις 8:00 έρχεται κάτω η Αλίκη αλλοπαρμένη και μας διηγείται τα κάτωθι 
απίστευτα: Αποβραδίς το ζεύγος Νάσος-Ταμάρα ξεκίνησαν ακόμα έναν ομηρικό 
καυγά ο οποίος συνεχίστηκε απρόσκοπτα μέχρι τα ξημερώματα! Φωνές, ουρλιαχτά, 
κλάψες, σφαλιάρες, διάφορα που σπάγανε, δεν άφησαν την αδελφή μου να κλείσει 
μάτι, ούτε και τον Χάρη ο οποίος αυτές τις μέρες μένει ξανά μαζί της, στη μεζονέτα. 
“Τώρα πρέπει να αυτοχαστουκιστείς και να πεις είμαι ηλίθια!” αντήχησε κάποια 
στιγμή η κυκλώπεια φωνή του Θανάση. Την επόμενη στιγμή η Αλίκη άκουσε την 
Ταμάρα που αυτοχαστουκίστηκε και είπε "είμαι ηλίθια!". Μα τι ανεγκέφαλη κότα 
είναι αυτή; Στο μεταξύ, ο Γιάννης και η Λιάνα διασκέδαζαν στο ακριβώς από κάτω 
διαμέρισμα, με αχαλίνωτο σεξ και μουσικές στο διαπασών όλη νύχτα! Άλλοι τρελοί 
για δέσιμο... 

Κατά τις 2:00 πμ, η Αλίκη απηύδησε με την όλη κατάσταση, πήρε τον Χάρη 
παραμάσχαλα και βγήκαν έξω, στους δρόμους, για να γλυτώσουν από το σαματά! 
Όταν επέστρεψαν, ύστερα από καμιά ώρα, το ζεύγος έκοψαν τον καυγά στη μέση και 


βγήκαν στο κλιμακοστάσιο για να δουν τι συμβαίνει. Τότε, η αδελφή μου πήρε φόρα 
και άρχισε να τους σκυλοβρίζει: “Με εκδικείσαι!” φώναξε στο γιο της. “Όλα αυτά τα 
κάνεις για να με εκδικηθείς επειδή δεν με θεωρείς καλή μάνα!” ... “Είστε τρελοί και 
οι δυο σας, χρειάζεστε ψυχίατρο!” ... “Δεν θέλω πια καμία σχέση μαζί σας! Δεν θα 
σας ξαναπώ ούτε καλημέρα! Αρκετά πια!” ... “Ακόμα και νεκρή στο δρόμο να με 
βρεις, δεν θέλω να σκύψεις από πάνω μου! Το κατάλαβες!” 

Παραδόξως, στο σημείο αυτό ο Νάσος φάνηκε να υποχωρεί: 4 Έχεις δίκιο, σου 
έχουμε κάνει μεγάλο κακό γι' αυτό θα κοιτάξουμε να βρούμε άλλο σπίτι” (εδώ 
γελάμε: με τι προσόντα θα νοικιάσουν αυτοί σπίτι;)... ς Όμως, επειδή αυτή την εποχή 
δεν δουλεύω, θα πρέπει να μου δώσεις κανένα πενηντάρικο!” 

“Δεν γίνεται, δεν έχει μείνει δεκάρα!” 

“Θέλω να ξέρω αν θα μου δώσεις, με ένα ναι ή ένα όχι!” επέμεινε ο Θανάσης. 

“Θα σου απαντήσω με τον δικό μου τρόπο, δεν θα μου πεις εσύ πώς θα σου 
απαντήσω!” αντέταξε η Αλίκη, πριν ανέβει πάνω. 

“...Να πώς μια μάνα καταλήγει να μη μιλάει στο παιδί της! Τα ακούγαμε από άλλους 
και δεν τα καταλαβαίναμε!” μας εξηγεί η αδελφή μου. “Δεν θέλω ούτε λέξη μαζί 
τους, δεν θα τους ξαναμιλήσω ποτέ! Μάλιστα, η Ταμάρα μ' εκνευρίζει ακόμα 
περισσότερο από το Νάσο! Με τη στάση της είναι σα να του καλλιεργεί η ίδια όλη 
αυτή την παράνοια!” 

“Ούτε κι εγώ τη μπορώ. Προτιμώ να μιλάω με το Θανάση, παρά μαζί της!” 
παραδέχομαι. “Παραείναι βλαμμένη η κοπέλα!” 

“Όμως, είσαι μάνα και πρέπει να δείξεις κατανόηση! Δεν είναι ωραίο να μη μιλάς 
στο παιδί σου!”, λέει η μάνα μου και η Αλίκη θυμώνει ακόμα περισσότερο. 

“Ναι, αλλά μόνο αν κρατήσω χαρακτήρα, μπορεί να καταλάβει κάποτε ο Θάνος τι 
κακό έχει κάνει σε όλους μας! Όσο του μιλάω σα να μην τρέχει τίποτα, τόσο θα 
ξαναπέφτει στα ίδια και χειρότερα!” 

“Συμφωνώ με την Αλίκη, έχει δίκιο”, πετάγομαι εγώ. 

“Σιωπή εσύ, δεν είσαι μάνα, δεν ξέρεις”, με νουθετεί η μαμά. 

“Και ο άλλος να μη χαμπαριάζει, και να βάζει μουσικές στο διαπασών όλη νύχτα! 
Είναι και οι δυο παλαβοί, δεν ξέρω πια τι να κάνω με δαύτους!” συνεχίζει η Αλίκη. 
“Όταν δεν ουρλιάζει ο ένας, βάζει νταούλια ο άλλος! Λες και κάνουν βάρδιες!” λέω 
και η Αλίκη με κοιτάζει προβληματισμένη. 

“Πράγματι, είναι σα να κάνουν βάρδιες”, επαναλαμβάνει πιο χαμηλόφωνα. 

Σα να μου φαίνεται πως όντως κάνουν βάρδιες... 

Αρκετά ανησυχητικές μου φαίνονται, πάντως, και οι αντιδράσεις του Χάρη: 
Ναι μεν αναγκάζεται να υπομένει όλες αυτές τις αφύσικες φασαρίες μα κάθε άλλο 
παρά αποδοκιμάζει τη συμπεριφορά των αντρών. Εκδηλώνει άκρατο θαυμασμό τόσο 
για τον πατέρα του (που πίνει και ξενυχτάει με τη γκόμενα, ενώ έχει δυο μήνες να δει 
το παιδί του με δικαιολογία τον κορωνοϊό) όσο και για τον θείο του (που ωρύεται και 
βαράει τη γυναίκα του όλη μέρα). Ό,τι κι αν κάνουν αυτοί οι δυο, ο μικρός δεν 
ανέχεται ν' ακούει κουβέντα εναντίον τους και υποστηρίζει με πάθος ότι "μια χαρά 
είναι ο Θάνος, να μη μιλάτε γι' αυτόν, ούτε για τον πατέρα μου, να κοιτάτε τα χάλια 
σας!". Όπως έχω ξαναπεί, τα αρσενικά πρότυπα που παίρνει ο Χάρης από την 
οικογένεια είναι κάκιστα αλλά δυστυχώς μοιάζει να τ' ασπάζεται ολοκληρωτικά. 
Κρίμα... 



Πέμπτη, 30 Απριλίου 2020 

0 Η νόσος ΘθνΐΒ-19 εμφανίζεται πλέον σε 210 χώρες, τα κρούσματα 
ανέρχονται σε 3.220.338 παγκοσμίως, οι νεκροί σε 228.236 και οι αποθεραπευμένοι 
σε 1.000.355. Η λίστα των περισσότερο πληττόμενων χωρών έχει ως εξής: 


Χώρα 

Κρούσματα 

Νεκροί 

Υψηλά Ποσοστά σε 




κρούσματα 

+ νεκρούς 

ΗΠΑ: 

1.064.950 

61.682 

1 1 

1 

Ισπανία: 

236.899 

24.275 

| | | 

ί 1 

Ιταλία: 

203.591 

27.682 

1 1 

1 1 

Γ αλλία: 

166.420 

24.087 

1 

1 

Αγγλία: 

165.221 

26.097 

1 

1 

Γερμανία: 

161.539 

6.467 

1 


Τουρκία: 

117.589 

3.081 

1 


Ρωσία: 

99.399 

972 



Ιράν: 

93.657 

5.957 

1 


Κίνα: 

82.866 

4.633 



Βραζιλία: 

80.009 

5.515 




Στην Ελλάδα τα κρούσματα ανέρχονται σε 2.576 και οι νεκροί τους 139. Έχει 
αποφασιστεί να χαλαρώσουν σταδιακά τα μέτρα προστασίας από τις 4 Μαΐου -αφού 
θα έχει περάσει το τριήμερο της Πρωτομαγιάς- μάλλον επειδή βλέπουν ότι ο κόσμος 
δεν είναι τόσο υπάκουος όσο περίμεναν: Ήδη οι περισσότεροι αγνοούν τις υποδείξεις 
των ειδικών και βολτάρουν έξω όποτε και για όσο τους γουστάρει... 

Στις 11 του Μάη ξεκινά τα μαθήματα η 3η Λυκείου εν όψει Πανελληνίων και 
μια βδομάδα αργότερα αρχίζουν τα γυμνάσια και οι άλλες δυο τάξεις του λυκείου. Αν 
όλα πάνε καλά, τα δημοτικά και τα νηπιαγωγεία θα ανοίξουν την 1η Ιουνίου. Οι 
τάξεις θα είναι αραιωμένες (το πολύ 15 παιδιά σε κάθε αίθουσα) και με κυλιώμενο 
ωράριο. “Οι δάσκαλοι θα αναγκάζονται να δουλεύουν διπλά ωράρια”, μου εξηγεί 
συνοφρυωμένη η Αλίκη. 

Λεπτομέρεια 36η: Πάνω στην ώρα ανακάλυψαν οι ειδικοί ότι είναι 
"ασυνήθιστη η μετάδοση του κορωνοϊού από παιδί σε ενήλικο", όπως ακούστηκε στις 
Ειδήσεις. “Θα μας τρελάνουν αυτοί!” πετάγεται η αδελφή μου. “Αλλιώς μας τα 
'λεγαν πριν!”. Πράγματι: Ως τώρα ξέραμε πως τα παιδιά δεν νοσούν σοβαρά από τον 
ιό αλλά φέρουν βαρύ ιικό φορτίο και μεταδίδουν εύκολα την αρρώστια -όπως γίνεται 
και με τις υπόλοιπες ιώσεις. 

Λεπτομέρεια 37η: Ναι μεν έχουν εμφανιστεί κάποιες ακόμα ελπιδοφόρες 
θεραπείες που φέρονται να σκοτώνουν τον ιό σε 48 ώρες, όπως το Τοοΐΐίζυιπ&ύ 
(φάρμακο για ρευματοειδή αρθρίτιδα) και η οροθεραπεία με 200 γπ1 πλάσματος με 
αντισώματα θεραπευμένων ατόμων, ωστόσο η θνησιμότητα του δΑΚδ-Θον-2 
μοιάζει να αυξάνεται με το πέρασμα του χρόνου: Πριν από δυο μήνες υπολογιζόταν 
στο 2-3%, ενώ τώρα αγγίζει το 5-6% παγκοσμίως. Σε κάποιες χώρες, μάλιστα 
(Ισπανία, Ιταλία, Γαλλία, Αγγλία) ξεπερνά το 10% 

ΐώ Αποφράδα μέρα: Όπως μας πληροφορεί το πρωί η αδελφή μου, όλη νύχτα ο 
Θάνος και η Ταμάρα τρωγόντουσαν πάλι. Κατά τις 4:00 τα χαράματα εκείνη βγήκε 
έξω κι έλειψε αρκετή ώρα· λίγο μετά τις 6:00 ξανάφυγε κι ο ανηψιός μου έτρεχε να 
τη βρει στους δρόμους. Ησύχασαν για μερικές ώρες, ύστερα ξανάρχισε ο χαμός: Ο 




Θανάσης ωρυόταν και την κοπάναγε, η Ταμάρα φώναζε "βοήθεια" και η αδελφή μου 
δεν ήξερε τι να κάνει: Αν πήγαινε να τη βοηθήσει, η Ταμάρα θα δήλωνε άχρωμα 
"Γιατί ήλθατε, είμαστε μια χαρά με το Νάσο τώρα" και ο γιος της θα την έβριζε και 
θα την κατηγορούσε για κατάφορη παραβίαση του οικογενειακού του ασύλου. 
Έφτασε μεσημέρι ώσπου να το βουλώσουν επιτέλους οι δυο τους. 

Κατά τις 2:00 μμ ο Θανάσης ήλθε κάτω κι ενημέρωσε η μάνα μου, η οποία 
λιαζόταν στη βεράντα: “Πήγα την Ταμάρα πίσω στη μητέρα της για να μη τη 
σκοτώσω! Τελειώσαμε οριστικά, δεν πήγαινε άλλο, η Ταμάρα έκανε συνέχεια του 
κεφαλιού της!” 

“Το είχα καταλάβει εγώ πως αυτή η κοπέλα είναι ισχυρογνώμων και σου σπάει τα 
νεύρα!” του απάντησε η μάνα μου, πάντα γεμάτη κατανόηση και λατρεία. 

“Το μόνο που θέλω από σας, γιαγιά, είναι να μου πλένετε τα ρούχα μου. Τις 
υπόλοιπες δουλειές και τα γεύματά μου θα τα φτιάχνω εγώ!” 

“Φυσικά, Νάσο μου, ούτε να το συζητάς!” 

Αμέσως μετά, η μαμά έρχεται στο δωμάτιό μου και μου διηγείται τη 
στιχομυθία με τον εγγονό της, καταλήγοντας ότι “Ο Θανάσης δεν πρέπει να την 
φέρει πίσω, γιατί τότε τα πράγματα θα γίνουν ακόμα χειρότερα!” 

“Πας στοίχημα ότι αύριο θα 'ναι πάλι εδώ;” μου ξεφεύγει αυθόρμητα. 

“Αποκλείεται, αυτή τον έσκαγε τον Θάνο, είναι από τις γυναίκες που σκάνε τους 
άνδρες τους, γι' αυτό και αναγκαζόταν να τη βαράει! Νομίζεις ότι εκείνος ήταν 
ευτυχισμένος που φώναζε και βάραγε;” Αυτό ακριβώς νομίζω αλλά δεν το λέω... 

Ωστόσο, προτού καν φύγει το ένα κακό, καταφθάνει ένα άλλο: Από προχθές η 
Αλίκη παραπονιόταν για πονόλαιμο και σχετική αδυναμία. Σήμερα πότε έχει 
υποθερμία, πότε δέκατα, ενώ νιώθει κι ένα "βάρος" στο στήθος. Το απόγευμα πήρε 
τηλέφωνο το γιατρό και της είπε ότι μάλλον είναι Θθνΐϋ-19 με ελαφρύ ιικό φορτίο, 
όπως το περνάνε οι περισσότεροι. Έτσι, ο Χάρης θα πάει στη μάνα του και η Αλίκη 
θα μείνει σε καραντίνα για δυο βδομάδες. Πάνε οι ωραίες βόλτες μας κοντά στο 
βουνό, που είχαμε καθιερώσει τα απογεύματα εδώ και καμιά δεκαριά μέρες! Τώρα θα 
πρέπει να της αφήνω φαγητό και ό,τι άλλο χρειάζεται έξω από την πόρτα της, θα 
πλένω τα πιάτα και τα ρούχα της ξεχωριστά από τα δικά μας και θα απολυμαίνω 
σχολαστικά τα χέρια μου όποτε έρχομαι σε επαφή με οτιδήποτε δικό της. Και ας 
ελπίσουμε ότι δεν θα έχουμε περισσότερα τράβαλα... 

Κατακλείδα: Κατά τις 11:00 το επόμενο πρωί, κι ενώ έχουμε αρχίσει ν' 
απολαμβάνουμε την απουσία της φαμ φατάλ Ταμάρας, η μαμά βγαίνει στη βεράντα, 
σηκώνει ασυναίσθητα το κεφάλι και τη βλέπει στο μπαλκόνι του Θάνου, να τινάζει 
ανέμελα ένα ελαφρύ πάπλωμα! “Γειά σου, γιαγιά, πολύ ωραία μέρα σήμερα!” την 
γλυκοχαιρετά η γκόμενα, σα να μην τρέχει τίποτα. Κόκκαλο η μητέρα μου... 

Είναι και οι δυο τους τρελοί, πιο τρελοί και από τους τρελούς, και δεν υπάρχει 
καμιά θεραπεία για την περίπτωσή τους! Λυπάμαι μόνο την αδελφή μου, που θα είναι 
αναγκασμένη να μείνει φυλακισμένη στο σπίτι της επί δυο βδομάδες, με δαύτους να 
σκοτώνονται με τις ώρες ακριβώς κάτω από τη μεζονέτα της. 

Όσο για τη μάνα αυτηνής, τα ξέρει όλα. Ξέρει τι βασανιστήρια υφίσταται η 
κόρη της από τότε που πάτησε εδώ μέσα, πιθανότατα μάλιστα την δασκαλεύει να τα 
ανέχεται όλα στωικά, όσα χρόνια κι αν χρειαστεί! Το ότι κάπου αποβλέπουν αυτές οι 
δύο στο απώτερο μέλλον, βλακωδώς βέβαια, το υποψιαζόμουν από την αρχή... 



